qundao/data-zh-poetry huggingface dataset:
菩薩蠻
作者：郭應祥
朝代：宋

塗黃仙子嬌無力。秋花不敢爭顏色。風物一番新。從今到小春。新詞仍險韻。賡續慚非稱。桃李寂無言。此花名獨傳。
菩薩蠻
作者：郭應祥
朝代：宋

未觀巖桂先觀菊。世間底事真遲速。節物苦相催。重陽便到來。白衣何處覓。沽酒邀佳客。一笑有餘歡。官居終日閒。
菩薩蠻
作者：郭應祥
朝代：宋

泉江三遇昌陽節。棹歌還向中流發。急槳更輕橈。看誰奪得標。明年歸紫淦。尚憶舟同泛。應有舊雙鬟。能謳菩薩蠻。
菩薩蠻
作者：郭應祥
朝代：宋

牡丹已過酴醿謝。那堪風雨連朝夜。底事最堪悲。春歸人未歸。春宜留取住。人卻推將去。早晚遂江濱。歡然誇尹新。
菩薩蠻
作者：郭應祥
朝代：宋

當年瑞雪多盈尺。今年僅有些兒白。天欲兆豐年。須教趁臘前。南枝初破萼。風味渾如昨。快與瀉銀瓶。寒醅醉易醒。
菩薩蠻
作者：郭應祥
朝代：宋

秋堂積雨新涼入。今宵雅乘鵬飛集。勁翮會高風。功名欬唾中。筆頭元有準。快寫平生蘊。何日捷書來。重陽把一杯。
菩薩蠻
作者：郭應祥
朝代：宋

誕辰遲似秋三日。草堂已有新涼入。鬢綠未全霜。欣然把一觴。吟松新納祿。共享清閒福。兩個老人星。君家難弟兄。
菩薩蠻
作者：郭應祥
朝代：宋

轉頭又是清秋近。晚風淅淅涼猶嫩。多謝客攜觴。空慚畫餅章。中亭明月可。未要親燈火。十閱望舒圓。歸期在眼前。
菩薩蠻
作者：郭應祥
朝代：宋

開禧三月初逢九。持杯來慶梅仙壽。警捕恰三年。四封人宴然。政成應不日。去作朝京客。陰德合長生。休看三住銘。
菩薩蠻
作者：郭應祥
朝代：宋

雪銷未久寒猶力。霜華特地催晴色。殘臘尚餘旬。隔年先見春。獨憐霜點鬢。羞戴銀幡勝。百里卻熙然。今年強去年。
虞美人
作者：郭應祥
朝代：宋

二年瀏水司徵榷。小卻平戎略。征衫指日去朝京。恰恰一江新淥、可揚舲。詩工畫妙俱臻極。到處留真跡。一尊莫惜暫停橈。不待離歌唱徹、已魂銷。
虞美人
作者：郭應祥
朝代：宋

周郎素蘊平戎略。聊此司徵榷。他人兩載已辭難。君獨三年、只作一朝看。紫萸黃菊重陽後。木落秋容瘦。休斟別酒慘離裾。戚畹如今、個個有新除。
虞美人
作者：郭應祥
朝代：宋

天公有意留君住。故作纖纖雨。閉門覓句自持觴。並舍官梅、時有過來香。沈郎詩骨元來瘦。更挹湘江秀。不須罵雨與嘲風。收拾個般、都入錦囊中。
虞美人
作者：郭應祥
朝代：宋

梅桃末利東籬菊。著個瓶兒簇。尋常四物不同時。恰似西施二趙、太真妃。從來李郭多投分。伯仲俱清俊。蒼顏獨我已成翁。尚許掀髯一笑、對西風。
西江月
作者：郭應祥
朝代：宋

不但酴醿芍藥，此花亦殿餘春。麝囊初破酒初醺。恰有這般風韻。斕坼真成絕倒，半開猶帶輕顰。不知抵死笑何人。待與折來細問。
西江月
作者：郭應祥
朝代：宋

令節無過七夕，今年已隔三宵。賓士五百里而遙。行止非人所料。月入尊罍楚楚，風生襟袖飄飄。不須抵死殢河橋。對月臨風一笑。
西江月
作者：郭應祥
朝代：宋

十桂勝如五柳，九秋賽過三春。蓬蓬金粟吐奇芬。自有天然風韻。休羨一枝高折，儘教十里遙聞。尊前若有似花人。乞與些兒插鬢。
西江月
作者：郭應祥
朝代：宋

妙句春雲多型，丰姿秋水為神。慕潘應有捧心顰。誰是相看楚潤。試問甜言軟語，何如大醉高吟。杯行若怕十分深。人道對花不飲。
西江月
作者：郭應祥
朝代：宋

巧節已成昨夢，今宵重倒芳尊。主賓和氣敵春溫。雄辯高談袞袞。剩把燭花高照，頻教舞袖輕翻。笛聲幽咽鼓聲喧。卻恨更籌苦短。
西江月
作者：郭應祥
朝代：宋

明日恰當人日，今年遠勝常年。瓣香卮酒壽藍田。喜色津然滿面。及戍人方競進，懸車公獨高騫。身閒便是地行仙。贏得千秋強健。
西江月
作者：郭應祥
朝代：宋

朔旦生朝同賀，壽觴社甕齊傾。湄湘原是小東京。著個風流貳令。地勝豈如人勝，秋清爭似官清。雙瞳炯炯鬢青青。穩上華途捷徑。
西江月
作者：郭應祥
朝代：宋

樂事無過新歲，生辰恰佔元宵。湄湘臺下有歡謠。令尹風流年少。暫借牛刀鳧舄，宜參豹尾雞翹。政成三異合歸朝。試目天邊紫詔。
西江月
作者：郭應祥
朝代：宋

歌扇潛回暖吹，酒兵頓解寒圍。紅蓮絳蠟兩交輝。小醉何妨大醉。落筆君如王勃，屬辭我愧周墀。明年應記盍簪時。耿耿懷人不寐。
西江月
作者：郭應祥
朝代：宋

此老誰描拙狀，今朝持獻生辰。一人能變作三人。說與兒曹未信。坐者行者立者，化身報身法身。且須辨取假和真。肥瘦短長休問。
西江月
作者：郭應祥
朝代：宋

洗眼重看十桂，轉頭已過三秋。人生遇坎與乘流。何況有花有酒。花若與人有意，酒能為我澆愁。拭挼金蕊泛金甌。比似菊英勝否。
西江月
作者：郭應祥
朝代：宋

為愛臉邊著暈，更憐肌裡生香。此花端合佔年芳。兩朵那堪一樣。自嘆思歸陶令，忽逢好事彭郎。朋來異卉與名章。擊節何妨歎賞。
西江月
作者：郭應祥
朝代：宋

碎影亂篩月地，濃香時度風簷。淵明有菊徑開三。不似此花雅淡。蘭蕙芬敷可並，芙蓉淺俗堪嫌。美人妝罷笑窺簾。插鬢些兒正欠。
西江月
作者：郭應祥
朝代：宋

賞月幾成喜雨，開尊仍間圍棋。令人卻憶敬齋詞。小飲不妨文字。底事冰輪未放，猶教銀幕低垂。休言動是隔年期。閏八看看又至。
西江月
作者：郭應祥
朝代：宋

送我匆匆行色，賴君袞袞名章。德星今夜聚清湘。豈羨瀛洲方丈。賓醉須教主醉，更長不怕杯長。鳳鳴端合在朝陽。飛詔來從天上。
西江月
作者：郭應祥
朝代：宋

鎖棘方當拔士，揮毫正好摛文。詞源三峽筆千軍。盡出平生素蘊。天府佇登名姓，夜窗不負辛勤。直須平步上青雲。始信文章有準。
西江月
作者：郭應祥
朝代：宋

頭上銀幡初卸，堂前玉斝重飛。人言七十古來稀。七十如今已至。斑白元無一點，微黃已透雙眉。一番慶壽十年期。更慶十番不啻。
踏莎行
作者：郭應祥
朝代：宋

一撮精神，百般體態。蘭心蕙性誰能賽。霎時不見早思量，許多日子如何捱。我已安排，你須寧耐。看看重了鴛鴦債。此生永願不分飛，傍人一任胡瞋怪。
踏莎行
作者：郭應祥
朝代：宋

明月清風，綠尊紅袖。厭厭夜飲勝如晝。雖然文字有餘歡，也須閒把笙歌奏。十雨如期，三秋屆候。去年豐稔今年又。東阡西陌稼如雲，笑他齊量區兼豆。
踏莎行
作者：郭應祥
朝代：宋

春已經旬，歷方換歲。六花依舊來呈瑞。細思殘臘與新年，一般清絕元非二。宿麥連雲，遺蝗入地。坡仙有句誰能繼。元宵此去日無多，會看霽色生和氣。
踏莎行
作者：郭應祥
朝代：宋

自昔中元，多生上相。麒麟今又來天上。雲衢雖未掇勳名，月評先已騰聲望。寶鼎濃燻，金翹絕唱。真珠百斛傾家釀。斯辰聊用祝龜齡，他年端合扶鳩杖。
踏莎行
作者：郭應祥
朝代：宋

露溼冠巾，風生襟袖。月華耿耿明好晝。主人情意十分濃，阮咸橫膝清音奏。漸永更籌，新涼氣候。穿針乞巧看看又。卻憐相聚日無多，偷閒且可陪觴豆。
踏莎行
作者：郭應祥
朝代：宋

驟暖忽寒，送春迎夏。金沙過了酴醿謝。漏聲款款日偏長，奇峰歷歷雲如畫。幸有杯觴，堪同保社。棋如飛雹睛空下。六人酬唱已成編，他年遂水留佳話。
踏莎行
作者：郭應祥
朝代：宋

鶚離風塵，燕辭門戶。翩然舉翮輕飛去。當初自恨探春遲，而今豈解留春住。花不重開，萍難再聚。垂楊只管牽離緒。直饒雲雨夢陽臺。夢迴依舊無尋處。
醉落魄·一斛珠
作者：郭應祥
朝代：宋

瓊樓玉宇。分明不受人間暑。尋常豈是無三五。惟有今宵，皓彩皆同普。素娥閱盡今和古。何妨小駐聽吾語。當年弄影婆娑舞。妙曲雖傳，畢竟人何許。
霜天曉角
作者：郭應祥
朝代：宋

琉璃十碗。獸炭紅爐暖。花下兩枝銀燭，和氣洽、歡聲滿。從他吹急管。杯行須款款。盡做更移漏轉，也猶勝、春宵短。
鷓鴣天
作者：郭應祥
朝代：宋

人道今年秋較遲。木樨全未放些兒。不因誕節開千歲，爭得今辰把一枝。呼寶鼎，伴渠伊。堂萱喜色正融怡。兒前婦後孫曾從，歲歲稱觴無盡期。
鷓鴣天
作者：郭應祥
朝代：宋

令節標名自古聞。今宵銀漢耿無雲。難尋海上乘槎客，空誦河東乞巧文。羅異果，炷名燻。紉針拈線漫紛紛。蓬萊底事回車處，暗想當年鈿合分。
鷓鴣天
作者：郭應祥
朝代：宋

休道泉江寂寞濱。喧喧歌吹遍城闉。莫辭邀賞連三日，且慶開禧第一春。呼小隊，領嘉賓。王園佳處踏芳塵。星球不用隨歸騎，自有山頭月逐人。
鷓鴣天
作者：郭應祥
朝代：宋

依約灘聲雜櫓聲。波光隱映月華明。眼前好景真無盡，身外浮名儘可輕。窮勝賞，續歡盟。直饒風雨也須晴。滿頭插菊掀髯笑，笑道齊山浪得名。
鷓鴣天
作者：郭應祥
朝代：宋

前數重陽後小春。中間十日是生辰。二年穩作棲鸞客，百里誰非賀燕人。無一事，擾天真。年登八八愈精神。句稽宜解淹賢轍，黃髮猶須上要津。
鷓鴣天
作者：郭應祥
朝代：宋

動地歡聲遍十龍。元宵真賞與民同。春歸蓮焰參差裡，人在蓬壺快樂中。乘皓月，逐和風。涼輿歸去莫匆匆。班春休道無千炬，也有星球數點紅。
鷓鴣天
作者：郭應祥
朝代：宋

古遂長沙千里遙。三年三處做生朝。試拈疏蕊銅瓶插，更把輕沈寶鼎燒。杯綠泛，臉紅潮。抱孫娛膝語聲嬌。官居只似私居樣，管取寒松最後雕。
鷓鴣天
作者：郭應祥
朝代：宋

垂領紛紛已二毛。可堪州縣尚徒勞。催科自笑陽城拙，勇退應慚靖節高。來祝壽，笑兒曹。說椿說柏說蟠桃。世間底事非前定，妙理還須問濁醪。
鷓鴣天
作者：郭應祥
朝代：宋

屈指新年五十三。未嫌垂領雪毿毿。設弧屆旦人交賀，題座無功我自慚。榮莫羨，富休貪。壽齡也不慕彭聃。只思了卻痴兒事，一榻香凝曉夢酣。
鷓鴣天
作者：郭應祥
朝代：宋

怪得歡聲滿十龍。誕辰和氣敵嚴冬。安書蓮幕欣頻到，慶事花城喜屢逢。瓊液泛，寶燻濃。華堂交口祝椿松。阿姑同健夫偕老，會有重重錦誥封。
鷓鴣天
作者：郭應祥
朝代：宋

愛日迎長月向圓。當年飛墮蕊珠仙。相門赫奕人爭羨，閫則柔嘉世所賢。羅紙貴，綵衣鮮。鼎來盛事樂無邊。婦姑夫婦孫和子，同住人間五百年。
鷓鴣天
作者：郭應祥
朝代：宋

我離瀏川七載強。去思那有召公棠。方懷舊友歸鴻閣，忽枉高軒戲彩堂。頻舉白，剩添香。劇談不覺引杯長。官居也有城門禁，未到三更盡不妨。
鷓鴣天
作者：郭應祥
朝代：宋

方是閒堂壽宴開。今回生日勝前回。慈闈斑貌看看到，別駕除書鼎鼎來。紛彩服，灩金盃。緩歌慢舞不須催。明年此際稱觴罷，醉向裴亭與定臺。
鷓鴣天
作者：郭應祥
朝代：宋

瓶裡梅花香正濃。階前更著錦熏籠。且留幡勝明朝戴，共慶桑蓬此日逢。眉正綠，臉常紅。後堂無日不春風。明年定又強今歲，會有明珠入掌中。
鷓鴣天
作者：郭應祥
朝代：宋

萬里澄空沒點雲。素娥依舊駕冰輪。自緣人意看承別，未必清輝減一分。傾白墮，擁紅裙。不知誰主復誰賓。更籌易促愁分袂，又作東西南北人。
鷓鴣天
作者：郭應祥
朝代：宋

誕節初開七帙祥。今秋仍喜十分涼。稱觴堂下孫和息，備福人間壽且康。從庾嶺，到章江。兩州元自接封疆。兒曹此去分風月，萊彩潘輿樂未央。
鷓鴣天
作者：郭應祥
朝代：宋

誰道他鄉異故鄉。泉江風物似湄湘。釵頭綴糝萸偏紫，杯麵浮金菊倍黃。今共古，幾重陽。休將往事更平章。舞衫歌扇姑隨分，又得掀髯笑一場。
鷓鴣天
作者：郭應祥
朝代：宋

賀了生辰卻賀冬。今年樂事又重重。壽香噴處芝蘭馥，壽灑斟時琥珀濃。偕桂隱，到花封。迎長介壽恰三逢。明年此日稱觴罷，穩上肩輿九里松。
鷓鴣天
作者：郭應祥
朝代：宋

風雨瀟瀟舊滿城。今年九日十分晴。且同北海邀佳客，共向東籬看落英。羅綺隊，管絃聲。銀山高處好同登。催租豈解妨詩興，自是潘郎名未成。
鷓鴣天
作者：郭應祥
朝代：宋

鸞誥雙雙婦與姑。家尊榮宦到中都。暫時花縣飛鳧舄，新看芝庭捧鶴書。梅欲放，柳將舒。誕辰先佔一陽初。清心堂下圍紅處，剩有長生酒滿壺。
鷓鴣天
作者：郭應祥
朝代：宋

點檢尊前主與賓。今宵依舊昨宵人。自緣笑語生和氣，不為風光屬小春。香靉靆，酒清醇。山餚野蔌總前陳。掀髯抵掌君休怪，鏡裡星星白髮新。
挽李方叔
作者：郭挺
朝代：宋

憔悴詞林失俊英，已應精爽在蓬瀛。
楷模昔日依元禮，貧病他年累長卿。
無復波瀾窺大手，空將日月送虛名。
當時潁曲爲耕地，祇有風灘晝夜聲。
挽李方叔
作者：郭挺
朝代：宋

憔悴词林失俊英，已应精爽在蓬瀛。楷模昔日依元礼，贫病他年累长卿。无复波澜窥大手，空将日月送虚名。当时颍曲为耕地，祇有风滩昼夜声。
挽李方叔
作者：郭挺
朝代：宋

憔悴词林失俊英，已应精爽在蓬瀛。
楷模昔日依元礼，贫病他年累长卿。
无復波澜窥大手，空将日月送虚名。
当时颍曲为耕地，祇有风滩昼夜声。
次韵奉和杨圣咨题李长者旧居
作者：郭时亮
朝代：宋

李氏当年着佛书，此邦犹记旧居庐。
因公寻访松生语，不识何人为守株。
次韵奉和杨圣咨题李长者旧居
作者：郭时亮
朝代：宋

李氏当年著佛书，此邦犹记旧居庐。因公寻访松生语，不识何人为守株。
白云庐
作者：郭时雍
朝代：宋
体裁：七言绝句

吾爱白云云爱吾，朝朝暮暮伴吾庐。从龙傍鸟随他去，留与幽人作画图。
題峽山寺
作者：郭昌
朝代：宋

猿豈爲妖恪自迷，世間那有倘來妻。
裂衣心痛從前悔，恪不如猿反噬臍。
题峡山寺
作者：郭昌
朝代：宋
体裁：七言绝句

猿岂为妖恪自迷，世间那有倘来妻。裂衣心痛从前悔，恪不如猿反噬脐。
大人按部过云安下岩留小诗命同赋
作者：郭明复
朝代：宋

道人昔日来开山，山鬼悔泣门不关。一时梵宇借岩麓，千载绝景归人间。松萝郁勃树旌纛，水泉丁东鸣佩环。两苏寂寞涪翁死，杖屦谁与同跻攀。
题琵琶亭
作者：郭明复
朝代：宋

香山居士头欲白，秋风吹作湓城客。眼看世事等虚空，云梦胸中无一物。举觞独醉天为家，诗成万象遭梳爬。不管时人皆欲杀，夜深江上听琵琶。贾胡老妇儿女语，泪湿青衫如著雨。此公岂作少狂梦，与世浮沈聊尔汝。我来后公三百年，浔阳至今无管弦。长安不见遗音寂，依旧康庐翠扫天。
大人按部过云安下岩留小诗命同赋
作者：郭明復
朝代：宋

道人昔日来开山，山鬼悔泣门不关。
一时梵宇借岩麓，千载绝景归人间。
松萝鬰勃树旌纛，水泉丁东鸣佩环。
两苏寂寞涪翁死，杖屦谁与同跻攀。
大人按部過雲安下巖留小詩命同賦
作者：郭明復
朝代：宋

道人昔日來開山，山鬼悔泣門不關。
一時梵宇借巖麓，千載絕景歸人間。
松蘿鬰勃樹旌纛，水泉丁東鳴佩環。
兩蘇寂寞涪翁死，杖屨誰與同躋攀。
題三峽堂
作者：郭明復
朝代：宋

三峽堂前五月風，吳檣蜀柁古來通。
山如肺附重相掩，水似環連去不窮。
躍馬孤城憐倔强，卧龍八陣想英雄。
憑闌千載興亡事，何異邯鄲一枕中。
題琵琶亭
作者：郭明復
朝代：宋

香山居士頭欲白，秋風吹作湓城客。
眼看世事等虛空，雲夢胸中無一物。
舉觴獨醉天爲家，詩成萬象遭梳爬。
不管時人皆欲殺，夜深江上聽琵琶。
賈胡老婦兒女語，淚溼青衫如著雨。
此公豈作少狂夢，與世浮沈聊爾汝。
我來後公三百年，潯陽至今無管弦。
長安不見遺音寂，依舊康廬翠掃天。
题三峡堂
作者：郭明復
朝代：宋
体裁：七言律诗

三峡堂前五月风，吴樯蜀柁古来通。山如肺附重相掩，水似环连去不穷。跃马孤城怜倔强，卧龙八阵想英雄。凭阑千载兴亡事，何异邯郸一枕中。
题琵琶亭
作者：郭明復
朝代：宋

香山居士头欲白，秋风吹作湓城客。
眼看世事等虚空，云梦胸中无一物。
举觞独醉天为家，诗成万象遭梳爬。
不管时人皆欲杀，夜深江上听琵琶。
贾胡老妇儿女语，泪湿青衫如着雨。
此公岂作少狂梦，与世浮沈聊尔汝。
我来后公三百年，浔阳至今无管弦。
长安不见遗音寂，依旧康庐翠扫天。
題仙居縣南峰
作者：郭明甫
朝代：宋

山光竹影交寒輝，下有碧清吹漣漪。
沙痕隠隠白鳥去，石聲鑿鑿扁舟歸。
蕙蘭發香禪味遠，雲霧吐秀人家稀。
須知春事不可挽，杜鵑已繞林中飛。
题仙居县南峰
作者：郭明甫
朝代：宋

山光竹影交寒辉，下有碧清吹涟漪。
沙痕隠隠白鸟去，石声凿凿扁舟归。
蕙兰发香禅味远，云雾吐秀人家稀。
须知春事不可挽，杜鹃已绕林中飞。
移家
作者：郭昭乾
朝代：宋

大道夷且長，捷徑自窘步。
借問漫游人，胡爲局紆路。
我馬亦既秣，風雲豈馳騖。
遷喬非所期，舍筏聊自渡。
世途良足吁，更駕循軌度。
移家
作者：郭昭乾
朝代：宋

大道夷县长，捷径自窘步。
借问漫游人，胡为局纡路。
我马亦既秣，风云岂驰惊。
迁乔非所期，舍筏聊自渡。
世途良足吁，更驾循轨度。
述怀二首
作者：郭昭乾
朝代：宋

箕颍久沦没，矫矫谁能群。忆昔让王者，高风殊可闻。我怀在寥廓，思勒沧浪勋。何时凌紫蹻，翛然绝尘氛。皇皇长安都，赫赫金张第。车马竞奔趋，穷达在片议。绮丽世所欣，崇高物恒忌。何如古逸民，蓬门卧幽閟。
述怀二首
作者：郭昭乾
朝代：宋

箕颖久沦没，矫矫谁能群。
忆昔让王者，高风殊可闻。
我怀在廖廓，思勒沧浪勋。
何时凌紫蹻，翛然绝尘氛。
述怀二首·其一
作者：郭昭乾
朝代：宋

箕颍久沦没，矫矫谁能群。忆昔让王者，高风殊可闻。我怀在寥廓，思勒沧浪勋。何时凌紫蹻，翛然绝尘氛。
述懷二首·其一
作者：郭昭乾
朝代：宋

箕穎久淪沒，矯矯誰能羣。
憶昔讓王者，高風殊可聞。
我懷在寥廓，思勒滄浪勳。
何時凌紫蹻，翛然絕塵氛。
述懷二首·其二
作者：郭昭乾
朝代：宋

皇皇長安都，赫赫金張第。
車馬競奔趨，窮達在片議。
綺麗世所欣，崇高物恒忌。
何如古逸民，蓬門卧幽閟。
送汝端兄南还兄自诧有仙授异丹故篇中及之
作者：郭昭务
朝代：宋

一榻清风喜共攀，又携姜被惜间关。
虚夸海外千年药，不借平原十日閒。
鸿雁几时纔北向，莼鲈有约竟南还。
野情纵合江南老，春草相期一解颜。
送汝端兄南还兄自诧有仙授异丹故篇中及之
作者：郭昭务
朝代：宋

一榻清风喜共攀，又携姜被惜间关。虚誇海外千年药，不借平原十日閒。鸿雁几时才北向，莼鲈有约竟南还。野情纵合江南老，春草相期一解颜。
送汝端兄南還兄自詫有仙授異丹故篇中及之
作者：郭昭務
朝代：宋

一榻清風喜共攀，又携姜被惜間關。
虛誇海外千年藥，不借平原十日閒。
鴻雁幾時纔北向，蓴鱸有約竟南還。
野情縱合江南老，春草相期一解顔。
移家
作者：郭昭干
朝代：宋
体裁：古风

大道夷且长，捷径自窘步。借问漫游人，胡为局纡路。我马亦既秣，风云岂驰骛。迁乔非所期，舍筏聊自渡。世途良足吁，更驾循轨度。
述怀二首·其一
作者：郭昭干
朝代：宋

箕颖久沦没，矫矫谁能羣。
忆昔让王者，高风殊可闻。
我怀在寥廓，思勒沧浪勋。
何时凌紫蹻，翛然绝尘氛。
述怀二首·其二
作者：郭昭干
朝代：宋
体裁：古风

皇皇长安都，赫赫金张第。车马竞奔趋，穷达在片议。绮丽世所欣，崇高物恒忌。何如古逸民，蓬门卧幽閟。
左掖即事
作者：郭昭度
朝代：宋
体裁：五言绝句

迟日下金殿，香云蔼玉炉。苑花迷晚蝶，宫树集寒乌。
左掖即事
作者：郭昭度
朝代：宋

迟日下金殿，香云蔼玉炉。
苑花迷晚蝶，宫树集寒鸟。
左掖即事
作者：郭昭度
朝代：宋

遲日下金殿，香雲藹玉爐。
苑花迷晚蝶，宮樹集寒烏。
春日奉和馬景山
作者：郭昭度
朝代：宋

春來無事不芳辰，尊酒流連動涉旬。
三徑每從羊仲賞，諸侯誰念馬卿貧。
藏名祇許漁樵識，混迹從教鹿豕親。
老去心情常在埜，摩娑雙眼看垂綸。
春日奉和马景山
作者：郭昭度
朝代：宋

春来无事不芳辰，尊酒流连动涉旬。
三径每从羊仲赏，诸侯谁念马卿贫。
藏名祇许渔樵识，混迹从教鹿豕亲。
老去心情常在埜，摩娑双眼看垂纶。
春日奉和马景山
作者：郭昭度
朝代：宋

春来无事不芳辰，尊酒流连动涉旬。三径每从羊仲赏，诸侯谁念马卿贫。藏名祇许渔樵识，混迹从教鹿豕亲。老去心情常在野，摩娑双眼看垂纶。
春日奉和马景山
作者：郭昭度
朝代：宋

春来无事不芳辰，尊酒流连动涉旬。
三径每从羊仲赏，诸侯谁念马卿贫。
藏名祗许渔樵识，混迹从教鹿豕亲。
老去心情常在埜，摩娑双眼看垂纶。
秋夜
作者：郭昭着
朝代：宋

秋空澹澹天无极，东望平林凈如拭。
清光倒涌冰轮寒，山河吸作玻璃色。
主人对此欲凌风，瑶光浮白珍珠红。
留连中夜不知倦，酣歌惊动蛇龙宫。
秋日同知州潘贊善朝陽巖閑望歸郡中書事
作者：郭昭符
朝代：宋

白帝呼龍駕雲旌，西上金天調玉燭。
九嶷聳黛凝不乾，二水飛藍健相續。
紫黄詔換魚須竹，皂蓋朱衫來作牧。
波神一夜收風湍，列缺先秋靜林麓。
曾巖照水明朝旭，□□衝崖擁奇木。
山閣吟煙薄暮鐘，酒旗拂雨臨溪屋。
放歌身外光景促，短續人間片時綠。
金刀莫□□□□，□□長嘯□□祿。
梨梅漿酸□才熟，□□新味□□□。
□笋樵素絲□明，□□□□□青玉。
□情去日無羈束，逸思凉飄繞煙谷。
言涉淥水紗裳輕，朱鞅追風桃花速。
回看山下多麋鹿，浩歎□□□鴻鵠。
□來刁斗轉分明，永夜公堂守幽獨。
□□□□□□□，□金液。
秋日同知州潘赞善朝阳岩闲望归郡中书事
作者：郭昭符
朝代：宋

白帝呼龙驾云旌，西上金天调玉烛。九嶷耸黛凝不乾，二水飞蓝健相续。紫黄诏换鱼须竹，皂盖朱衫来作牧。波神一夜收风湍，列缺先秋静林麓。曾岩照水明朝旭，□□冲崖拥奇木。山阁吟烟薄暮钟，酒旗拂雨临溪屋。放歌身外光景促，短续人间片时绿。金刀莫□□□□，□□长啸□□禄。梨梅浆酸□才熟，□□新味□□□。□笋樵素丝□明，□□□□□青玉。□情去日无羁束，逸思凉飘绕烟谷。言涉渌水纱裳轻，朱鞅追风桃花速。回看山下多麋鹿，浩叹□□□鸿鹄。□来刁斗转分明，永夜公堂守幽独。□□□□□□□，□金液□□□□。
秋日同知州潘赞善朝阳岩闲望归郡中书事
作者：郭昭符
朝代：宋

白帝呼龙驾云旌，西上金天调玉烛。
九嶷耸黛凝不干，二水飞蓝健相续。
紫黄诏换鱼须竹，皂盖朱衫来作牧。
波神一夜收风湍，列缺先秋静林麓。
曾岩照水明朝旭，□□衝崖拥奇木。
山阁吟烟薄暮钟，酒旗拂雨临溪屋。
放歌身外光景促，短续人间片时绿。
金刀莫□□□□，□□长啸□□禄。
梨梅浆酸□才熟，□□新味□□□。
□笋樵素丝□明，□□□□□青玉。
□情去日无羁束，逸思凉飘绕烟谷。
言涉渌水纱裳轻，朱鞅追风桃花速。
回看山下多麋鹿，浩叹□□□鸿鹄。
□来刁斗转分明，永夜公堂守幽独。
□□□□□□□，□金液。
塞上曲
作者：郭昭著
朝代：宋

胡馬秋肥塞草黄，彎弧直擬犯漁陽。
歸鞭卻避弓閭水，知是嫖姚舊戰場。
塞上曲
作者：郭昭著
朝代：宋
体裁：七言绝句

胡马秋肥塞草黄，弯弧直拟犯渔阳。归鞭却避弓闾水，知是嫖姚旧战场。
秋夜
作者：郭昭著
朝代：宋

秋空澹澹天无极，东望平林净如拭。清光倒涌冰轮寒，山河吸作玻璃色。主人对此欲凌风，瑶光浮白珍珠红。留连中夜不知倦，酣歌惊动蛇龙宫。
秋夜
作者：郭昭著
朝代：宋

秋空澹澹天無極，東望平林凈如拭。
清光倒湧冰輪寒，山河吸作玻璃色。
主人對此欲凌風，瑤光浮白珍珠紅。
留連中夜不知倦，酣歌驚動蛇龍宮。
次韵奉和楊聖咨題李長者舊居
作者：郭時亮
朝代：宋

李氏當年著佛書，此邦猶記舊居廬。
因公尋訪松生語，不識何人爲守株。
白雲廬
作者：郭時雍
朝代：宋

吾愛白雲雲愛吾，朝朝暮暮伴吾廬。
從龍傍鳥隨他去，留與幽人作畫圖。
答外
作者：郭晖妻
朝代：宋
体裁：七言绝句

碧纱窗下启缄封，尺纸从头彻尾空。应是仙郎怀别恨，忆人全在不言中。
姑苏台
作者：郭晞宗
朝代：宋
体裁：古风

春花开，秋雁来，长风几度姑苏台。不见台上人，台下月徘徊，一树梧桐生绿苔。
白紵詞
作者：郭晞宗
朝代：宋

遥夜迢迢夜未央，井梧月色啼寒螿，感時念往誰不傷。
婕妤寵絕辭昭陽，手中團扇篋中藏。
吳姬織紵秋蟬翼，一絲往復千情積。
金粟尺量金斗熨，爲君裁袍爲君惜，同盛同衰莫相失。
白纻词
作者：郭晞宗
朝代：宋

遥夜迢迢夜未央，井梧月色啼寒螀，感时念往谁不伤。婕妤宠绝辞昭阳，手中团扇箧中藏。吴姬织纻秋蝉翼，一丝往复千情积。金粟尺量金斗熨，为君裁袍为君惜，同盛同衰莫相失。
白纻词
作者：郭晞宗
朝代：宋

遥夜迢迢夜未央，井梧月色啼寒螀，感时念往谁不伤。
婕妤宠绝辞昭阳，手中团扇箧中藏。
吴姬织纻秋蝉翼，一丝往復千情积。
金粟尺量金斗熨，为君裁袍为君惜，同盛同衰莫相失。
題清風樓
作者：郭景祥
朝代：宋

久持使節別堯天，故起朱樓北斗邊。
勢壓江淮盤厚地，影分吳楚與雲連。
题清风楼
作者：郭景祥
朝代：宋
体裁：七言绝句

久持使节别尧天，故起朱楼北斗边。势压江淮盘厚地，影分吴楚与云连。
答外
作者：郭暉妻
朝代：宋

碧紗窗下啟緘封，尺紙從頭徹尾空。
應是仙郎懷別恨，憶人全在不言中。
游东禅院
作者：郭某
朝代：宋
体裁：五言律诗

地去关城远，无人□□□。泉流溪路窄，石显洞门深。□□□□□，□□竹树阴。□□□□□，□日解题襟。
菩萨蛮
作者：郭某
朝代：宋

卖饧天气箫声软。午院水沈烟未断。睡起补残眉。红绵入镜迟。
霎时开笑靥。花上看双蝶。新月上帘钩。相思不断头。
遊東禪院
作者：郭某
朝代：宋

地去關城遠，無人□□□。
泉流溪路窄，石顯洞門深。
□□□□□，□□竹樹陰。
□□□□□，□日解題襟。
和榴皮題壁韻·其一
作者：郭椿年
朝代：宋

回仙畫像留東壁，薜荔團圞拱尺餘。
昔日丹青今是否，斷編何處覓全書。
和榴皮題壁韻·其三
作者：郭椿年
朝代：宋

百歲光陰殊迅速，滿堂金玉謾謳吟贏餘。
豈無白日昇天事，未有陰功紫府書。
和榴皮題壁韻·其二
作者：郭椿年
朝代：宋

欲知古寺傳神處，便是東庵飲酒餘。
誰道逍遙蓬島客，最能提唱竺乾書。
和榴皮题壁韵
作者：郭椿年
朝代：宋

回仙画像留东壁，薜荔团圞拱尺馀。昔日丹青今是否，断编何处觅全书。欲知古寺传神处，便是东庵饮酒馀。谁道逍遥蓬岛客，最能提唱竺乾书。百岁光阴殊迅速，满堂金玉谩赢馀。岂无白日升天事，未有阴功紫府书。
和榴皮题壁韵·其一
作者：郭椿年
朝代：宋

回仙画像留东壁，薜荔团圞拱尺余。
昔日丹青今是否，断编何处觅全书。
和榴皮题壁韵·其一
作者：郭椿年
朝代：宋

回仙画像留东壁，薜荔团圞拱尺馀。昔日丹青今是否，断编何处觅全书。
和榴皮题壁韵·其三
作者：郭椿年
朝代：宋

百岁光阴殊迅速，满堂金玉谩讴吟赢余。
岂无白日昇天事，未有阴功紫府书。
和榴皮题壁韵·其三
作者：郭椿年
朝代：宋

百岁光阴殊迅速，满堂金玉谩赢馀。岂无白日升天事，未有阴功紫府书。
和榴皮题壁韵·其二
作者：郭椿年
朝代：宋

欲知古寺传神处，便是东庵饮酒余。
谁道逍遥蓬岛客，最能提唱竺干书。
和榴皮题壁韵·其二
作者：郭椿年
朝代：宋

欲知古寺传神处，便是东庵饮酒馀。谁道逍遥蓬岛客，最能提唱竺乾书。
姜相峰
作者：郭正
朝代：宋

青山为主身为客，主人借客青山宅。
白云自在千里飞，长松不换三冬碧。
藤枯谁与写作龙，龟老何年化为石。
落花流水发源深，鸣雁过江悲晚色。
家无妻子心无累，顶冒寒霜踵藏息。
月明舞影聊尽欢，一点尘寰不留迹。
傥来轩冕真可嗟，朝为公卿暮逋谪。
屈原贾谊尔为谁，问君何似青山客。
姜相峰
作者：郭正
朝代：宋

青山爲主身爲客，主人借客青山宅。
白雲自在千里飛，長松不換三冬碧。
藤枯誰與寫作龍，龜老何年化爲石。
落花流水發源深，鳴雁過江悲晚色。
家無妻子心無累，頂冒寒霜踵藏息。
月明舞影聊盡歡，一點塵寰不留迹。
儻來軒冕真可嗟，朝爲公卿暮逋謫。
屈原賈誼爾爲誰，問君何似青山客。
句
作者：郭汝臣
朝代：宋

峭壁有云生怪石，晴空无雨洒飞泉。龙抛玉涧归金阙，鹿认桃源入洞天。
句·其一
作者：郭汝臣
朝代：宋

峭壁有云生怪石，晴空无雨洒飞泉。
句·其一
作者：郭汝臣
朝代：宋

峭壁有雲生怪石，晴空無雨灑飛泉。
句·其二
作者：郭汝臣
朝代：宋

龍拋玉澗歸金闕，鹿認桃源入洞天。
句·其二
作者：郭汝臣
朝代：宋

龙抛玉涧归金阙，鹿认桃源入洞天。
句
作者：郭汝賢
朝代：宋

萬工填巨海，千古作良田。
句
作者：郭汝贤
朝代：宋

万工填巨海，千古作良田。
陆象山先生墓
作者：郭波
朝代：宋

大道久荆榛，歧路苦未併。
博约岂不贤，末学恣驰骋。
口耳谩纷纭，徒知响与影。
吾心自神明，一掬涵万境。
昔者斯文麾，紫阳已独秉。
厥德天不孤，时生陆子静。
陆朱夫何殊，性天俱炳炳。
议论偶异同，吁咈岂为痉。
考亭任重资，汲多费深绠。
象山直劈豪，举手提要领。
一起跬步间，循循登峻岭。
一从百仞巅，洞视下万顷。
辙迹随入途，金兰同有永。
何知好事徒，纷纷自燕郢。
古人亦有言，闻过乃为幸。
二翁九京中，岂不重炯炯。
低头古墓下，想象见光景。
有剑不敢悬，为君发深省。
陆象山先生墓
作者：郭波
朝代：宋

大道久荆榛，歧路苦未并。博约岂不贤，末学恣驰骋。口耳谩纷纭，徒知响与影。吾心自神明，一掬涵万境。昔者斯文麾，紫阳已独秉。厥德天不孤，时生陆子静。陆朱夫何殊，性天俱炳炳。议论偶异同，吁咈岂为痉。考亭任重资，汲多费深绠。象山直劈豪，举手提要领。一起跬步间，循循登峻岭。一从百仞巅，洞视下万顷。辙迹随入途，金兰同有永。何知好事徒，纷纷自燕郢。古人亦有言，闻过乃为幸。二翁九京中，岂不重炯炯。低头古墓下，想象见光景。有剑不敢悬，为君发深省。
陸象山先生墓
作者：郭波
朝代：宋

大道久荆榛，歧路苦未併。
博約豈不賢，末學恣馳騁。
口耳謾紛紜，徒知響與影。
吾心自神明，一掬涵萬境。
昔者斯文麾，紫陽已獨秉。
厥德天不孤，時生陸子靜。
陸朱夫何殊，性天俱炳炳。
議論偶異同，吁咈豈爲痙。
考亭任重資，汲多費深綆。
象山直劈豪，舉手提要領。
一起跬步間，循循登峻嶺。
一從百仞巔，洞視下萬頃。
轍迹隨入途，金蘭同有永。
何知好事徒，紛紛自燕郢。
古人亦有言，聞過乃爲幸。
二翁九京中，豈不重炯炯。
低頭古墓下，想象見光景。
有劍不敢懸，爲君發深省。
陇口作
作者：郭浩
朝代：宋
体裁：七言绝句

陇口山深草木荒，行人到此断肝肠。耳中不忍听鹦鹉，犹在枝头说上皇。
隴口作
作者：郭浩
朝代：宋

隴口山深草木荒，行人到此斷肝腸。
耳中不忍聽鸚鵡，猶在枝頭說上皇。
挽内子
作者：郭熏
朝代：宋
体裁：古风

山嵬嵬兮日西，望吾侣兮不归。惆怅兮阶前，物换兮人非。春去兮花残，春归兮芳菲。老不可以再壮，君胡为而先驰。
送吴中復守长沙
作者：郭獬
朝代：宋
体裁：七言绝句

初登西汉文章府，便领吴王第一州。绕郭白云衡岳近，满帆明月洞庭秋。
泾州怀古
作者：郭瑄
朝代：宋

危坡下尽见残墉，势扼长川万古雄。
泾水无泥分畎浍，回山有脉自崆峒。
唐文曾祀龙君庙，汉武犹存阿母宫。
更喜笔峰青翠处，雨余疑是画图中。
泾州怀古
作者：郭瑄
朝代：宋

危坡下尽见残墉，势扼长川万古雄。泾水无泥分畎浍，回山有脉自崆峒。唐文曾祀龙君庙，汉武犹存阿母宫。更喜笔峰青翠处，雨馀疑是画图中。
涇州懷古
作者：郭瑄
朝代：宋

危坡下盡見殘墉，勢扼長川萬古雄。
涇水無泥分畎澮，回山有脈自崆峒。
唐文曾祀龍君廟，漢武猶存阿母宮。
更喜筆峰青翠處，雨餘疑是畫圖中。
觀海
作者：郭異
朝代：宋

洶洶瀾無際，滔滔勢欲東。
百川容莫量，三島杳難窮。
天淡祠堂古，雲低客路通。
暫來回首懶，歸轡逐西風。
句
作者：郭知古
朝代：宋

塞草远连吴会去，羁怀易逐峡江平。
句
作者：郭知古
朝代：宋

塞草遠連吳會去，羈懷易逐峽江平。
句·其一
作者：郭知章
朝代：宋

一門十捧鄉老書，四子五折東堂桂。
句·其一
作者：郭知章
朝代：宋

一门十捧乡老书，四子五折东堂桂。
句·其二
作者：郭知章
朝代：宋

去国二十年。
句·其二
作者：郭知章
朝代：宋

去國二十年。
秋日忆次张弟
作者：郭知虔
朝代：宋
体裁：五言律诗

秋风吹落叶，独客异乡心。生计怜吾拙，穷愁念汝深。面经三载隔，老惜二毛侵。飘泊南飞雁，何时返故林。
秋日憶次張弟
作者：郭知虔
朝代：宋

秋風吹落葉，獨客異鄉心。
生計憐吾拙，窮愁念汝深。
面經三載隔，老惜二毛侵。
飄泊南飛雁，何時返故林。
偶成
作者：郭知运
朝代：宋
体裁：七言绝句

鼋鼎功名染指来，故园山水亦悠哉。可人最是猥园菊，不待秋风也自开。
寄孟始兄兼示弟侄
作者：郭知运
朝代：宋
体裁：七言绝句

奄忽离家已数秋，湖山何日扫松楸。封章允得天恩许，便买春风海上舟。
寄杨公闇修撰
作者：郭知运
朝代：宋

秀翮翩翩五采鸾，乘云飞傍玉阑干。天开金马文章署，诏选银鱼侍从官。念我羁栖三澨水，怜君出入五云端。从容退食鸣琴处，肯信风尘作吏难。
寄杨公闇修撰
作者：郭知运
朝代：宋

秀翮翩翩五采鸾，乘云飞傍玉阑干。
天开金马文章署，诏选银鱼侍从官。
念我覊栖三澨水，怜君出入五云端。
从容退食鸣琴处，肯信风尘作吏难。
岳阳楼纪兴
作者：郭知运
朝代：宋

淼淼长江百尺楼，楼头宿雨坐来收。天连衡岳烟光淡，日抱潇湘水气浮。风月岂消今古恨，江湖空代庙廊忧。风波满目乡关远，梦绕鸳湖问钓舟。
岳阳楼纪兴
作者：郭知运
朝代：宋

淼淼长江百尺楼，楼头宿雨坐来收。
天连衡岳烟光淡，日抱潇湘水气浮。
风月岂消今古恨，江湖空代庙廊忧。
风波满目乡关远，梦遶鸳湖问钓舟。
早春
作者：郭知运
朝代：宋
体裁：七言绝句

年来飘泊任西东，解组论文意自雄。腊尽竺溪渔唱晚，杏花溪上又春风。
清爱堂
作者：郭知运
朝代：宋
体裁：七言绝句

清爱堂前竹色佳，留烟带月翠横斜。日长吏散庭空后，风景萧萧对瀹茶。
登凌歊台
作者：郭知运
朝代：宋

台荒落日屯，台名空在耳。大江天际来，叠障云边起。空见梵王宫，占断黄山址。残碑何处扪，塔影秋空里。
登凌歊台
作者：郭知运
朝代：宋

台荒落日屯，台名空在耳。
大江天际来，迭障云边起。
空见梵王宫，占断黄山址。
残碑何处扪，塔影秋空裏。
送张子韶谪居南安
作者：郭知运
朝代：宋

棱棱直节振朝班，孤剑冲风夜度关。东海波涛明主德，西江烟雨逐臣颜。霜青枫老丹成树，月落猿啼泪满山。横浦栖迟君莫恨，已留名姓在人间。
送张子韶谪居南安
作者：郭知运
朝代：宋

棱棱直节振朝班，孤剑衝风夜度关。
东海波涛明主德，西江烟雨逐臣颜。
霜青枫老丹成树，月落猿啼泪满山。
横浦栖迟君莫恨，已留名姓在人间。
题双庙
作者：郭知运
朝代：宋

唐祚中不振，孽胡恣奸骄。君德弗克终，治乱在一朝。渠魁睥神器，四海俱动摇。向来为厉阶，其迹已冰消。中兴功孰盛，张许冠百僚。堂堂二公烈，千古名不凋。义胆极华岳，忠肝齐斗杓。平生慕节义，卜居祠匪遥。丹青就湮郁，古屋风萧萧。英灵如可问，激懦讨惛妖。
题双庙
作者：郭知运
朝代：宋

唐祚中不振，孽胡恣姦骄。
君德弗克终，治乱在一朝。
渠魁睥神器，四海俱动摇。
向来为厉阶，其迹已冰消。
中兴功孰盛，张许冠百僚。
堂堂二公烈，千古名不凋。
义胆极华岳，忠肝齐斗杓。
平生慕节义，卜居祠匪遥。
丹青就湮鬰，古屋风萧萧。
英灵如可问，激懦讨惛妖。
偶成
作者：郭知運
朝代：宋

黿鼎功名染指來，故園山水亦悠哉。
可人最是猥園菊，不待秋風也自開。
寄孟始兄兼示弟姪
作者：郭知運
朝代：宋

奄忽離家已數秋，湖山何日掃松楸。
封章允得天恩許，便買春風海上舟。
寄楊公闇修撰
作者：郭知運
朝代：宋

秀翮翩翩五采鸞，乘雲飛傍玉闌干。
天開金馬文章署，詔選銀魚侍從官。
念我覊栖三澨水，憐君出入五雲端。
從容退食鳴琴處，肯信風塵作吏難。
岳陽樓紀興
作者：郭知運
朝代：宋

淼淼長江百尺樓，樓頭宿雨坐來收。
天連衡嶽烟光淡，日抱瀟湘水氣浮。
風月豈消今古恨，江湖空代廟廊憂。
風波滿目鄉關遠，夢遶鴛湖問釣舟。
早春
作者：郭知運
朝代：宋

年來飄泊任西東，解組論文意自雄。
臘盡竺溪漁唱晚，杏花溪上又春風。
清愛堂
作者：郭知運
朝代：宋

清愛堂前竹色佳，留烟带月翠橫斜。
日長吏散庭空後，風景蕭蕭對瀹茶。
登凌歊臺
作者：郭知運
朝代：宋

臺荒落日屯，臺名空在耳。
大江天際來，疊障雲邊起。
空見梵王宮，占斷黄山址。
殘碑何處捫，塔影秋空裏。
送張子韶謫居南安
作者：郭知運
朝代：宋

稜稜直節振朝班，孤劍衝風夜度關。
東海波濤明主德，西江烟雨逐臣顔。
霜青楓老丹成樹，月落猿啼淚滿山。
橫浦棲遲君莫恨，已留名姓在人間。
題雙廟
作者：郭知運
朝代：宋

唐祚中不振，孽胡恣姦驕。
君德弗克終，治亂在一朝。
渠魁睥神器，四海俱動摇。
向來爲厲階，其迹已冰消。
中興功孰盛，張許冠百僚。
堂堂二公烈，千古名不凋。
義膽極華岳，忠肝齊斗杓。
平生慕節義，卜居祠匪遥。
丹青就湮鬰，古屋風蕭蕭。
英靈如可問，激懦討惛妖。
偶題
作者：郭磊卿
朝代：宋

更無清興在杯觴，不用蒲葵扇自凉。
月色靜時山鶴叫，一庭秋景藕花香。
偶题
作者：郭磊卿
朝代：宋
体裁：七言绝句

更无清兴在杯觞，不用蒲葵扇自凉。月色静时山鹤叫，一庭秋景藕花香。
挽张都谏文肃公
作者：郭磊卿
朝代：宋
体裁：七言律诗

更从别驾立朝端，白简风生宪府寒。宣室每前深夜席，木天时染秘书翰。琴思中散人何在，鹤返辽阳影已单。圣主怆然为辍食，九原莫作泪空漫。
挽張都諫文肅公
作者：郭磊卿
朝代：宋

更從別駕立朝端，白簡風生憲府寒。
宣室每前深夜席，木天時染秘書翰。
琴思中散人何在，鶴返遼陽影已單。
聖主愴然爲輟食，九原莫作淚空漫。
柳詞
作者：郭磊卿
朝代：宋

春風垂柳絲，只向庭前住。
妾心逐征夫，萬里天南去。
柳枝縱多綿，妾夢不知數。
少年學得畫雙眉，今日看看作愁具。
柳词
作者：郭磊卿
朝代：宋
体裁：古风

春风垂柳丝，只向庭前住。妾心逐征夫，万里天南去。柳枝纵多绵，妾梦不知数。少年学得画双眉，今日看看作愁具。
王徵君松阴独坐图
作者：郭礼
朝代：宋
体裁：古风

盘石走新萝，飞流下层巘。抱琴如有期，心与孤云远。鸟来天际微，林光澹将晚。受此松气清，坐啸不知返。
访徐道人
作者：郭礼
朝代：宋

为觅扁舟问隐沦，白云何处是通津。瑶华满地君堪拾，始信青山不负人。
访徐道人
作者：郭礼
朝代：宋

为觅扁舟问隠沦，白云何处是通津。
瑶华满地君堪拾，始信青山不负人。
王徵君松陰獨坐圖
作者：郭禮
朝代：宋

盤石走新蘿，飛流下層巘。
抱琴如有期，心與孤雲遠。
鳥來天際微，林光澹將晚。
受此松氣清，坐嘯不知返。
訪徐道人
作者：郭禮
朝代：宋

爲覓扁舟問隠淪，白雲何處是通津。
瑶華滿地君堪拾，始信青山不負人。
秋日郊居
作者：郭秉哲
朝代：宋

一叶惊初下，烦襟喜复清。云边开岫色，风外送溪声。菊引陶潜兴，莼牵张翰情。迎眸秋色远，顿觉杖藜轻。
秋日郊居
作者：郭秉哲
朝代：宋

一叶惊初下，烦襟喜復清。
云边开岫色，风外送溪声。
菊引陶潜兴，莼牵张翰情。
迎眸秋色远，顿觉杖藜轻。
秋日郊居
作者：郭秉哲
朝代：宋

一葉驚初下，煩襟喜復清。
雲邊開岫色，風外送溪聲。
菊引陶潜興，蓴牽張翰情。
迎眸秋色遠，頓覺杖藜輕。
題畫
作者：郭秉哲
朝代：宋

蕭蕭風雨聲，一夜入修竹。
中有遺世人，歸雲掩茅屋。
题画
作者：郭秉哲
朝代：宋
体裁：五言绝句

萧萧风雨声，一夜入修竹。中有遗世人，归云掩茅屋。
和枢密侍郎因看海棠忆禁苑此花最盛
作者：郭稹
朝代：宋
体裁：七言律诗

朱栏明媚照横塘，芳树交加枕短墙。传得东君深意态，染成西蜀好风光。破红枝上仍施粉，繁翠阴中旋扑香。应为无诗怨工部，至今含露作啼妆。
和枢密侍郎因看海棠忆禁苑此花最盛
作者：郭稹
朝代：宋

朱栏明媚照横塘，芳树交加枕短墙。
传得东君深意态，梁成西蜀好风光。
破红枝上仍施粉，繁翠阴上旋扑香。
应为无诗怨工部，至今含露作啼妆。
和樞密侍郎因看海棠憶禁苑此花最盛
作者：郭稹
朝代：宋

朱欄明媚照橫塘，芳樹交加枕短牆。
傳得東君深意態，染成西蜀好風光。
破紅枝上仍施粉，繁翠陰中旋撲香。
應爲無詩怨工部，至今含露作啼妝。
朱萼亭侍宴
作者：郭稹
朝代：宋

九重香輦出，三月御庭開。
聖酒鸞杯酌，宮花羯鼓催。
鶯聲壓歌管，山色滿亭臺。
睿賞歡無極，叨陪愧不才。
朱萼亭侍宴
作者：郭稹
朝代：宋

九重香辇出，三月御庭开。
圣酒鸾杯酌，宫花羯鼓催。
莺声压歌管，山色满亭台。
睿赏欢无极，叨陪媿不才。
朱萼亭侍宴
作者：郭稹
朝代：宋
体裁：五言律诗

九重香辇出，三月御庭开。圣酒鸾杯酌，宫花羯鼓催。莺声压歌管，山色满亭台。睿赏欢无极，叨陪愧不才。
聞延州警
作者：郭稹
朝代：宋

塞日兵前慘，城煙戰後無。
分明千帝紀，況乃畔天都。
桂玉京師湧，金湯鄜路孤。
遲迴思廟筭，端坐愧龍圖。
闻延州警
作者：郭稹
朝代：宋

塞日兵前惨，城烟战后无。
分明千帝纪，况乃畔天都。
桂玉京师涌，金汤鄜路孤。
迟回思庙筭，端坐愧龙图。
闻延州警
作者：郭稹
朝代：宋

塞日兵前惨，城烟战后无。分明千帝纪，况乃畔天都。桂玉京师涌，金汤鄜路孤。迟回思庙算，端坐愧龙图。
闻延州警
作者：郭稹
朝代：宋

塞日兵前惨，城烟战后无。
分明千帝纪，况乃畔天都。
桂玉京师涌，金汤鄜路孤。
迟迴思庙筭，端坐愧龙图。
夕秀軒
作者：郭章
朝代：宋

柳暗西津橋步斜，長川練練若縈蛇。
晚來不爲東風惡，與子留連待月華。
夕秀轩
作者：郭章
朝代：宋
体裁：七言绝句

柳暗西津桥步斜，长川练练若萦蛇。晚来不为东风恶，与子留连待月华。
归昆山省亲别太学同舍
作者：郭章
朝代：宋

菽水年来属未涯，羞骑款段出京华。涨尘面旋风头紧，绮照支离日脚斜。掠过短莎惊脱兔，踏翻红叶闹归鸦。不堪回首孤云外，望断淮山始是家。也知随俗调归策，却忆当年重出关。岂是长居户限上，可能无意马蹄间。中原百甓知谁运，今日分阴敢自閒。倘有寸功裨社稷，归来恰好试衣斑。
归昆山省亲别太学同舍·其一
作者：郭章
朝代：宋
体裁：七言律诗

菽水年来属未涯，羞骑款段出京华。涨尘面旋风头紧，绮照支离日脚斜。掠过短莎惊脱兔，踏翻红叶闹归鸦。不堪回首孤云外，望断淮山始是家。
归昆山省亲别太学同舍·其二
作者：郭章
朝代：宋
体裁：七言律诗

也知随俗调归策，却忆当年重出关。岂是长居户限上，可能无意马蹄间。中原百甓知谁运，今日分阴敢自閒。倘有寸功裨社稷，归来恰好试衣斑。
歸崑山省親別太學同舍·其一
作者：郭章
朝代：宋

菽水年來屬未涯，羞騎款段出京華。
漲塵面旋風頭緊，綺照支離日脚斜。
掠過短莎驚脫兔，踏翻紅葉鬧歸鴉。
不堪回首孤雲外，望斷淮山始是家。
歸崑山省親別太學同舍·其二
作者：郭章
朝代：宋

也知隨俗調歸策，却憶當年重出關。
豈是長居戶限上，可能無意馬蹄間。
中原百甓知誰運，今日分陰敢自閒。
倘有寸功裨社稷，歸來恰好試衣斑。
点绛唇（天圣宫）
作者：郭章
朝代：宋
体裁：词

翠柏丹崖，碧云深锁神仙府。势盘龙虎。楼观雄中土。我欲停时，又恐斜阳暮。黄尘路。客怀良苦。满目西山雨。
題三高祠
作者：郭紹彭
朝代：宋

三君異代同清節，百口流芳共一祠。
豈但吳江誇美績，要教今古慕英姿。
寒江釣雪堪供膾，夜月垂虹直可騎。
著脚豈容成默默，祇緣題好愧留詩。
枕流軒
作者：郭綽
朝代：宋

招提避雨寄孤眠，夜靜溪聲到枕邊。
引得五湖清入夢，拍天波浪一漁船。
题三高祠
作者：郭绍彭
朝代：宋

三君异代同清节，百口流芳共一祠。
岂但吴江夸美绩，要教今古慕英姿。
寒江钓雪堪供脍，夜月垂虹直可骑。
着脚岂容成默默，祇缘题好愧留诗。
题三高祠
作者：郭绍彭
朝代：宋

三君异代同清节，百口流芳共一祠。岂但吴江誇美绩，要教今古慕英姿。寒江钓雪堪供脍，夜月垂虹直可骑。著脚岂容成默默，祇缘题好愧留诗。
枕流轩
作者：郭绰
朝代：宋
体裁：七言绝句

招提避雨寄孤眠，夜静溪声到枕边。引得五湖清入梦，拍天波浪一渔船。
上杜世昌相公
作者：郭舆
朝代：宋

恩浃台端礼数宽，不烦鵷笋裛宵寒。
即看裾珮趋跄缓，翻识枢衡斡运难。
剑履光迎鳌禁紫，丝纶色炫凤池丹。
好将寅亮酬天贶，早致亨衢五纬安。
上杜世昌相公
作者：郭舆
朝代：宋

恩浃台端礼数宽，不烦鹓笋裛宵寒。
即看裾佩趋跄缓，翻识枢衡斡运难。
剑履光迎鰲禁紫，丝纶色炫凤池丹。
好将寅亮酬天贶，早致亨衢五纬安。
上杜世昌相公
作者：郭舆
朝代：宋

恩浃台端礼数宽，不烦鹓笋裛宵寒。即看裾佩趋跄缓，翻识枢衡斡运难。剑履光迎鳌禁紫，丝纶色炫凤池丹。好将寅亮酬天贶，早致亨衢五纬安。
赠王元之出知黄州
作者：郭舆
朝代：宋

杨花飞雪奈愁何，且为湘累赋九歌。芳草不堪春鵙早，荒林况复夜猿多。风烟经眼怜新隔，魑魅窥人喜乍过。月落横江天柱杳，云山寥寂想鸣珂。
赠王元之出知黄州
作者：郭舆
朝代：宋

杨花飞雪奈愁何，且为湘纍赋九歌。
芳草不堪春鵙早，荒林況复夜猿多。
风烟经眼怜新隔，魑魅窥人喜乍过。
月落横江天柱杳，云山寥寂想鸣珂。
赠王元之出知黄州
作者：郭舆
朝代：宋

杨花飞雪奈愁何，且为湘纍赋九歌。
芳草不堪春鵙早，荒林癋復夜猿多。
风烟经眼怜新隔，魑魅窥人喜乍过。
月落横江天柱杳，云山寥寂想鸣珂。
白石郎曲
作者：郭茂倩
朝代：宋
体裁：诗

白石郎，临江居。前导江伯后从鱼。
积石如玉，列松如翠。郎艳独绝，世无其二。
石桥
作者：郭茂倩
朝代：宋
体裁：七言绝句

石桥庵下少徘徊，雪暗松林拨不开。坐久无人天向午，双乌飞上施生台。
石橋
作者：郭茂倩
朝代：宋

石橋庵下少徘徊，雪暗松林撥不開。
坐久無人天向午，雙烏飛上施生臺。
句
作者：郭見義
朝代：宋

半落半開梅好處，似無似有草生時。
句
作者：郭见义
朝代：宋
体裁：句

半落半开梅好处，似无似有草生时。
河传·咏甘草
作者：郭讵
朝代：宋
体裁：词

大官无闷。刚被傍人、竞来相问。又难为□□敷陈。且只将、甘草论。朴消大戟并银粉。疏风紧。甘草闲相混。及至下来，转杀他人。尔甘草、有一分。
河传·咏甘草
作者：郭讵
朝代：宋
体裁：词

大官无闷。刚被傍人、竞来相问。又难为捷便敷陈。且祗将、甘草论。朴消大戟并银粉。疏风紧。甘草闲相混。及至下来，转杀他人。尔甘草、有一分。
河传·大官无闷
作者：郭讵
朝代：宋
体裁：词

大官无闷。
刚被傍人、竟来相问。
又难为□□敷臣。
且只将、甘草论。
朴消大戟并银粉。
疏风紧。
甘草闲相混。
及至下来，转杀他人。
尔甘草、有一分。
登太山
作者：郭賁
朝代：宋

雙屐衝煙上泰臺，欲將老眼傍天開。
春深疊嶂晴看雪，雨後飛泉夜聽雷。
玉節攢蒼烟浩渺，羣山裂翠壁崔嵬。
目前齊魯何須問，千古登封只草萊。
句
作者：郭贄
朝代：宋

高低草木芽爭發，多少龍蛇眼未開。
奉次文爵兄韻
作者：郭贄
朝代：宋

京國相逢意盡傾，不須池草夢中生。
細將兩地行藏語，消盡幾番長短更。
籬外黄花香共嗅，案頭易傳手中評。
慚予才竭難爲弟，況復輸兄獨秀名。
寄劉延叟
作者：郭贄
朝代：宋

弱齡志登涉，壯即遠行遊。
名山忍偏歷，書劍多遲留。
我思在錦水，木落巴山秋。
願隨蛾眉月，影入平羌流。
孤飛何處鶴，清唳寒雲愁。
賞心隔歡愛，悵望烟巒稠。
登太山
作者：郭贲
朝代：宋

双屐冲烟上泰台，欲将老眼傍天开。春深叠嶂晴看雪，雨后飞泉夜听雷。玉节攒苍烟浩渺，群山裂翠壁崔嵬。目前齐鲁何须问，千古登封只草莱。
登太山
作者：郭贲
朝代：宋

双屐衝烟上泰台，欲将老眼傍天开。
春深迭嶂晴看雪，雨后飞泉夜听雷。
玉节攒苍烟浩渺，羣山裂翠壁崔嵬。
目前齐鲁何须问，千古登封只草莱。
句
作者：郭贽
朝代：宋

高低草木芽争发，多少龙蛇眼未开。
奉次文爵兄韵
作者：郭贽
朝代：宋

京国相逢意尽倾，不须池草梦中生。细将两地行藏语，消尽几番长短更。篱外黄花香共嗅，案头易传手中评。惭予才竭难为弟，况复输兄独秀名。
奉次文爵兄韵
作者：郭贽
朝代：宋

京国相逢意尽倾，不须池草梦中生。
细将两地行藏语，消尽几番长短更。
篱外黄花香共嗅，案头易传手中评。
惭予才竭难为弟，况復输兄独秀名。
寄刘延叟
作者：郭贽
朝代：宋
体裁：古风

弱龄志登涉，壮即远行游。名山忍偏历，书剑多迟留。我思在锦水，木落巴山秋。愿随蛾眉月，影入平羌流。孤飞何处鹤，清唳寒云愁。赏心隔欢爱，怅望烟峦稠。
錦江遣興
作者：郭載
朝代：宋

雲水微茫爽氣浮，錦江如带可憐秋。
瀠洄霧縠時迷雁，瀲灧霞光不見鷗。
晴雨一川皆好景，烟花三月總牽愁。
風波滿地乾坤闊，吟望長安垂白頭。
上杜世昌相公
作者：郭輿
朝代：宋

恩浹台端禮數寬，不煩鵷筍裛宵寒。
即看裾珮趨蹌緩，翻識樞衡斡運難。
劍履光迎鰲禁紫，絲綸色炫鳳池丹。
好將寅亮酬天貺，早致亨衢五緯安。
贈王元之出知黄州
作者：郭輿
朝代：宋

楊花飛雪奈愁何，且爲湘纍賦九歌。
芳草不堪春鵙早，荒林癋復夜猿多。
風煙經眼憐新隔，魑魅窺人喜乍過。
月落橫江天柱杳，雲山寥寂想鳴珂。
锦江遣兴
作者：郭载
朝代：宋

云水微茫爽气浮，锦江如带可怜秋。潆洄雾縠时迷雁，潋滟霞光不见鸥。晴雨一川皆好景，烟花三月总牵愁。风波满地乾坤阔，吟望长安垂白头。
锦江遣兴
作者：郭载
朝代：宋

云水微茫爽气浮，锦江如带可怜秋。
潆洄雾縠时迷雁，潋滟霞光不见鸥。
晴雨一川皆好景，烟花三月总牵愁。
风波满地干坤阔，吟望长安垂白头。
锦江遣兴
作者：郭载
朝代：宋

云水微茫爽气浮，锦江如带可怜秋。
萦洄雾縠时迷雁，潋滟霞光不见鸥。
晴雨一川皆好景，烟花三月总牵愁。
风波满地乾坤阔，吟望长安垂白头。
春夜宿山家
作者：郭远
朝代：宋
体裁：七言绝句

嶂插清溪静荜门，数椽茅屋正黄昏。主人醉卧松间石，自绕梨花认月痕。
春夜宿山家
作者：郭遠
朝代：宋

嶂插清溪靜蓽門，數椽茅屋正黄昏。
主人醉卧松間石，自繞梨花認月痕。
秀野亭
作者：郭閶
朝代：宋

插漢森森萬丈扶，一亭危瞰汨江隅。
幽深石壁涵清泚，崒嵂雲山引翠蕪。
變化陰晴詩作料，招呼豪傑酒爲徒。
客來莫擬閒居賦，後有千年八陣圖。
秀野亭
作者：郭阊
朝代：宋
体裁：七言律诗

插汉森森万丈扶，一亭危瞰汨江隅。幽深石壁涵清泚，崒嵂云山引翠芜。变化阴晴诗作料，招呼豪杰酒为徒。客来莫拟閒居赋，后有千年八阵图。
枫桥
作者：郭附
朝代：宋

师子山云漠漠，越来溪水悠悠。钟到客船未晓，月和渔火俱愁。咫尺横塘古塔，连绵芳草长洲。一老翛然自在，时时来系扁舟。
枫桥
作者：郭附
朝代：宋

师子山云漠漠，越来溪水悠悠。
钟到客船未晓，月和渔火俱愁。
咫尺横塘古塔，连绵芳草长洲。
一老翛然自在，时时来繫扁舟。
楓橋
作者：郭附
朝代：宋

師子山雲漠漠，越來溪水悠悠。
鐘到客船未曉，月和漁火俱愁。
咫尺橫塘古塔，連綿芳草長洲。
一老翛然自在，時時來繫扁舟。
东郊赋诗
作者：郭震
朝代：宋
体裁：五言绝句

今日出东郊，东郊好春色。青青原上草，莫放征马食。
句
作者：郭震
朝代：宋

人世几番更面目，仙山依旧锁烟霞。前山尚自无人到，更说后山山更高。半欲离披半欲开。
句·其一
作者：郭震
朝代：宋

人世几番更面目，仙山依旧锁烟霞。
句·其一
作者：郭震
朝代：宋

人世幾番更面目，仙山依舊鎖烟霞。
句·其三
作者：郭震
朝代：宋

孤吟四望頻。
句·其三
作者：郭震
朝代：宋

孤吟四望频。
句·其二
作者：郭震
朝代：宋
体裁：句

前山尚自无人到，更说后山山更高。
句·其二
作者：郭震
朝代：宋

前山尚自無人到，更說後山山更高。
句·其四
作者：郭震
朝代：宋

半欲离披半欲开。
句·其四
作者：郭震
朝代：宋

半欲離披半欲開。
宿渔家
作者：郭震
朝代：宋
体裁：七言绝句

几代生涯傍海涯，两三间屋盖芦花。灯前笑说归来夜，明月随船送到家。
宿漁家
作者：郭震
朝代：宋

幾代生涯傍海涯，兩三間屋蓋蘆花。
燈前笑說歸來夜，明月隨船送到家。
惜花
作者：郭震
朝代：宋

艷拂衣襟蕊拂杯，遶枝閒共蝶徘徊。
春風滿目還惆悵，半欲離披半未開。
惜花
作者：郭震
朝代：宋

艷拂衣襟蕊拂杯，遶枝閒共蝶徘徊。
春风满目还惆怅，半欲离披半未开。
東郊賦詩
作者：郭震
朝代：宋

今日出東郊，東郊好春色。
青青原上草，莫放征馬食。
海棠
作者：郭震
朝代：宋
体裁：七言绝句

又随桃李一时荣，不逐东风处处生。疑是四方嫌不种，教于蜀地独垂名。
海棠
作者：郭震
朝代：宋

又隨桃李一時榮，不逐東風處處生。
疑是四方嫌不種，教於蜀地獨垂名。
渔者
作者：郭震
朝代：宋

江柳弄风颦翠黛，山光着雨湿臙脂。却收短棹拈长笛，一叶舟中仰面吹。
渔者
作者：郭震
朝代：宋

江柳弄风颦翠黛，山光著雨湿胭脂。却收短棹拈长笛，一叶舟中仰面吹。
漁者
作者：郭震
朝代：宋

江柳弄風顰翠黛，山光著雨濕臙脂。
却收短棹拈長笛，一葉舟中仰面吹。
米囊花
作者：郭震
朝代：宋

開花空道勝於草，結實何曾濟得民。
却笑野田禾與黍，不聞弦管過青春。
紙窗
作者：郭震
朝代：宋

偏宜酥壁稱閑情，白似溪雲薄似冰。
不是野人嫌月色，免教風弄讀書燈。
纸窗
作者：郭震
朝代：宋
体裁：七言绝句

偏宜酥壁称闲情，白似溪云薄似冰。不是野人嫌月色，免教风弄读书灯。
老卒
作者：郭震
朝代：宋

老來弓劍喜離身，說著沙場更愴神。
任使將軍全得勝，歸時須少去時人。
老卒
作者：郭震
朝代：宋

老来弓剑喜离身，说着沙场更怆神。任使将军全得胜，归时须少去时人。
老卒
作者：郭震
朝代：宋

老来弓剑喜离身，说著沙场更怆神。任使将军全得胜，归时须少去时人。
聞蛩
作者：郭震
朝代：宋

愁殺離家未達人，一聲聲到枕前聞。
苦吟莫入朱門裏，滿耳笙歌不聽君。
萤
作者：郭震
朝代：宋

秋风凛凛月依依，飞过高梧影裏时。
处暗若教同众类，世间争得有人知。
蓮花
作者：郭震
朝代：宋

臉膩香薰似有情，世間何物比輕盈。湘妃雨後來池看，碧玉盤中弄水晶。
螢
作者：郭震
朝代：宋

秋風凜凜月依依，飛過高梧影裏時。
處暗若教同衆類，世間爭得有人知。
詩二首·其一
作者：郭震
朝代：宋

流落天涯與海涯，舊山終日恨歸遲。
思量却得蹉跎力，會盡人間一肚皮。
詩二首·其二
作者：郭震
朝代：宋

江樓四面立屏風，到此詩家合用功。
沽酒店藏花影內，打漁村在浪聲中。
诗二首
作者：郭震
朝代：宋

流落天涯与海涯，旧山终日恨归迟。思量却得蹉跎力，会尽人间一肚皮。江楼四面立屏风，到此诗家合用功。沽酒店藏花影内，打渔村在浪声中。
诗二首·其一
作者：郭震
朝代：宋
体裁：七言绝句

流落天涯与海涯，旧山终日恨归迟。思量却得蹉跎力，会尽人间一肚皮。
诗二首·其二
作者：郭震
朝代：宋
体裁：七言绝句

江楼四面立屏风，到此诗家合用功。沽酒店藏花影内，打渔村在浪声中。
野井
作者：郭震
朝代：宋

縱無汲引味清澄，冷浸寒空月一輪。
鑿處若教當要路，爲君常濟往來人。
闻蛩
作者：郭震
朝代：宋

愁杀离家未达人，一声声到枕前闻。
苦吟莫入朱门裏，满耳笙歌不听君。
雲
作者：郭震
朝代：宋

聚散虛空去復還，野人閑處倚筇看。
不知身是無根物，蔽月遮星作萬端。
題龍華山
作者：郭震
朝代：宋

昔年曾到此山來，百鳥聲中酒一盃。
最好寺邊開眼處，段文昌有讀書臺。
题龙华山
作者：郭震
朝代：宋
体裁：七言绝句

昔年曾到此山来，百鸟声中酒一杯。最好寺边开眼处，段文昌有读书台。
繇三茅直抵紫阳观
作者：郭霖
朝代：宋
体裁：七言绝句

一上云山思便幽，长松怪石坐淹留。乘风直造神仙窟，零落烟霞满杖头。
繇三茅直抵紫陽觀
作者：郭霖
朝代：宋

一上雲山思便幽，長松怪石坐淹留。
乘風直造神仙窟，零落烟霞滿杖頭。
西耕
作者：郭霖
朝代：宋
体裁：七言绝句

凿田喜得傍湖堤，湖水春来好灌畦。躬稼自甘名姓没，不妨寂寞老岩栖。
西耕
作者：郭霖
朝代：宋

鑿田喜得傍湖堤，湖水春來好灌畦。
躬稼自甘名姓沒，不妨寂寞老巖棲。
送苏录事赴虢州
作者：郭霖
朝代：宋

白首旧相知，茅津此去时。马骄青草色，柳绾绿烟丝。落日曹瞒垒，荒城虢仲祠。圣朝深雨泽，宁必叹衰迟。
送苏录事赴虢州
作者：郭霖
朝代：宋

白首旧相知，茅津此去时。
马骄青草色，柳绾绿烟丝。
落日曹瞒垒，荒城虢仲祠。
圣朝深雨泽，宁必嘆衰迟。
送蘇錄事赴虢州
作者：郭霖
朝代：宋

白首舊相知，茅津此去時。
馬驕青草色，柳綰綠烟絲。
落日曹瞞壘，荒城虢仲祠。
聖朝深雨澤，寧必嘆衰遲。
句
作者：郭鳳
朝代：宋

遺響簫韶猺尚奏，啼痕湘竹淚新飄。
舜廟
作者：郭鳳
朝代：宋

雲封舜冢杳難尋，徒取箾韶索九陰。
學講執中憑古籍，道傳精一抱遺心。
五臣山拱如班瑞，二女峯和似鼓琴。
英爽不磨天地老，萬年悲淚植篁琳。
重華巖
作者：郭鳳
朝代：宋

重華人逸夏商前，奚取名巖紫洞巔。
深入纔如窺寸管，仰瞻早已到中天。
仙田有跡閑芳草，韶樂無聲寄滴泉。
遐想溫恭遊古昔，恍如瞻對聽虞弦。
朝中措
作者：都下妓
朝代：宋

屏山欄檻倚晴空。山色有無中。手種庭前桃李，別來幾度春風。文章宰相，揮毫萬字，一飲千鍾。行樂不須年少，尊前看取仙翁。
朝中措·屏山栏槛倚晴空
作者：都下妓
朝代：宋
体裁：词

屏山栏槛倚晴空。
山色有无中。
手种庭前桃李，别来几度春风。
文章宰相，挥毫万字，一饮千锺。
行乐不须年少，尊前看取仙翁。
朝中措（改欧阳修词）
作者：都下妓
朝代：宋

屏山栏槛倚晴空。山色有无中。手种庭前桃李，别来几度春风。文章宰相，挥毫万字，一饮千钟。行乐不须年少，尊前看取仙翁。
偈
作者：都貺
朝代：宋

不可思議，是大火聚。
便恁麽去，不離當處。
偈
作者：都贶
朝代：宋
体裁：偈颂

不可思议，是大火聚。便恁么去，不离当处。
元明觀鄒希衍丹室
作者：都頡
朝代：宋

嘉樹團團蔽紫烟，黄冠師作地行仙。
留形住室真餘事，鍊氣精思本自然。
鶴警喬松常見月，龜藏浮葉不知年。
坐中應到諸天上，曾侍玉皇香案前。
元明观邹希衍丹室
作者：都颉
朝代：宋

嘉树团团蔽紫烟，黄冠师作地行仙。
留形住室真余事，炼气精思本自然。
鹤警乔松常见月，龟藏浮叶不知年。
坐中应到诸天上，曾侍玉皇香案前。
元明观邹希衍丹室
作者：都颉
朝代：宋

嘉树团团蔽紫烟，黄冠师作地行仙。留形住室真馀事，鍊气精思本自然。鹤警乔松常见月，龟藏浮叶不知年。坐中应到诸天上，曾侍玉皇香案前。
臨終歌
作者：鄒夢遇
朝代：宋

嘉木扶疏兮，鳥鳴關關。
暑風舒徐兮，庭中閒閒。
起視天宇兮，浩乎虛澄。
句
作者：鄒宗謨
朝代：宋

遠繼杜參謀，近追蘇玉局。
過杜工部祠
作者：鄒定
朝代：宋

疇昔哦詩憶耒陽，茲因捧檄過祠堂。
一生忠義孤吟裏，千載凄凉古道旁。
自是風霜侵病骨，非干牛酒涴詩腸。
明朝解纜秋江上，問訊先生一瓣香。
辭世
作者：鄒希衍
朝代：宋

戍亥重逢日，乾坤透迥時。
幻身今已脫，明日有丹梯。
甘露巖
作者：鄒恕
朝代：宋

蘭若半空中，雲山第幾重。
瀑流千丈練，鶴宿五株松。
曉雨禪房黑，霜林木葉紅。
懸崖回首望，歸思過前峰。
句
作者：鄒惇禮
朝代：宋

疏直拙依附，清高無匹儔。
感皇恩
作者：鄒應博
朝代：宋

覓得個州兒，稍供彩戲。多謝天公為排備。一輪明月，醞作清廉滋味。傾入壽杯裡，何妨醉。我有祿書，呈母年萬計。八十三那裡暨。便和兒算，恰一百四十地。這九千餘歲，長隨侍。
鷓鴣天
作者：鄒應博
朝代：宋

天遣豐年祝母齡。人人安業即安親。探支十日新陽福，來獻千秋古佛身。兒捧盞，婦傾瓶。更欣筵上有嘉賓。紫駝出釜雙臺饋，玉節升堂兩使星。
鷓鴣天
作者：鄒應博
朝代：宋

諸佛林中女壽星。千祥百福產心田。喜歸王母初生地，滿勸麻姑不老泉。吾夢佛，半千員。一年一佛護庭萱。數過九十從頭數，四百餘零一十年。
卜算子
作者：鄒應龍
朝代：宋

滿二望三時，春景方明媚。又見蟠桃結子來，王母初筵啟。無數桂林山，不盡灕江水。總入今朝祝壽杯，永保千千歲。
遊寶林寺
作者：鄒應龍
朝代：宋

乳燕啼鳩三月暮，淡雲疎雨午時天。
金雀花落無人管，斷送韶光又一年。
遊寶蓋巖
作者：鄒應龍
朝代：宋

夙有斯巖約，今朝喜踐盟。
路從支澗入，人在半空行。
六月如霜候，四時長雨聲。
願求容膝地，著我過浮生。
鷓鴣天
作者：鄒應龍
朝代：宋

九十吾家兩壽星。今夫人賽昔夫人。百年轉眼新開帙，十月迴圈小有春。生日到，轉精神。目光如鏡步如雲。年年長侍華堂宴，子子孫孫孫又孫。
鷓鴣天
作者：鄒應龍
朝代：宋

壽母開年九十三。佳辰就養大江南。緹屏晃耀新寧國，繡斧斕斑老樸庵。傾玉斝，擘黃柑。兩孫垂綬碧於藍。便當刊頌崆峒頂，留與千年作美談。
鷓鴣天
作者：鄒應龍
朝代：宋

帝裡風光別是天。花如錦繡柳如煙。還逢令節春三二，又慶慈闈歲八千。斟壽斝，列長筵。子孫何以詠高年。各裒千首西湖什，一度生朝獻一篇。
鷓鴣天
作者：鄒應龍
朝代：宋

彩結輕車五馬隨。傾城爭出看花枝。笙歌十里巖前去，燈火千門月下歸。蓮炬引，老萊衣。蛾眉無數捲簾窺。誰知萬里逢燈夕，卻勝尋常三五時。
華子岡
作者：鄒斌
朝代：宋

風流晉人物，康樂性樂山。
文選數十詩，大半皆林泉。
未知當時士，多少肥遯賢。
投書犯世網，何如康樂阡。
小隠華子岡，世事成雲烟。
高風輞川期，師法甪里傳。
倘悟神仙訣，千載如眼前。
遊洞霄宮
作者：鄒杞
朝代：宋

天柱古名山，形勢友列嶽。
神人巢其巔，咳唾半天落。
白晝見雲旗，清夜聞笙鶴。
花源或流紅，仙禽猶搗藥。
長歌不可見，清風灑寥廓。
一翁亭歌
作者：鄒極
朝代：宋

一翁亭高半空住，老健身輕若平步。
昔約隠者招不來，今日招魂返何處。
亭壓峻嶺出茂林，百里山水如鏡聚。
俯窺井邑在澗底，鳳臺獅子沈烟霧。
豁然氣象心胸開，陰晴異景天際來。
巧思難窮畫工筆，冥搜不盡詩人才。
春歸谷暖花卉亂，士女遊嬉情爛漫。
暑風清快秋思多，玉樹瓊樓雪中看。
時時獨上凭危欄，爲愛孤松不可攀。
百年天畀作伴侶，偃蹇肯落塵凡間。
有時携琴坐松下，竹徑雖掃門常關。
風吹清韵月散影，家僮不至那知還。
有時爲招三兩客，對松置酒味松德。
壞梁棟撓彼小材，大夫自是粗官職。
醉來摩松鱗觸手，汙松以官亦何有。
許由洗耳常不嗔，伯夷餓死吾無取。
登亭自負只一翁，四海退者豈我同。
多緣失志畏罪廢，往往養譽要王公。
我由蘭署出持節，按道適至親庭中。
亟遭大變僅存息，無復有意圖勳庸。
遂瀝丹誠叩天闕，乞得真館棲玉隆。
歲餘尚厭仕籍在，抽簪解組顔猶紅。
是非榮辱自此杜，生事無憂付農圃。
種蔬植果雞魚肥，日具賓庖式歌舞。
斯亭最後得景多，百年過半能幾何。
經營土木亦可止，盡取此生適而已。
句·其一
作者：鄒極
朝代：宋

願君早作歸來計，同醉園林二十春。
句·其三
作者：鄒極
朝代：宋

如君報國須終老，閒健歸來只一翁。
句·其二
作者：鄒極
朝代：宋

休緣招隠空生嘆，自是中心悅美官。
晦堂歌爲邑令朱天經作
作者：鄒極
朝代：宋

吾邑有賢令，才猷足經國。
政成越一考，俊譽自赫赫。
既圃闢後堂，背南面西北。
爲愛園中景，花木皆手植。
乘閒一造見，問名名未得。
反覆爲君思，請以晦題額。
晦取用而明，非謂入宴息。
韜藏蒞衆術，蓄養輔世德。
制動本以靜，對語定以默。
大欲揚王庭，小亦去民忒。
有如匣中劍，利在誅奸慝。
又若山下泉，出乃作惠澤。
公家急期會，訴牒仍堆積。
一判情僞分，經目猶白黑。
堂中琴寂寞，昔優今逼迫。
堂內經縱橫，客至君欣懌。
豈無詩酒興，相與樂暇隙。
平臺歌舞地，池上有瑶席。
坐揖竹風細，行依檜陰直。
返照亙天紅，輕烟半山白。
試觀禽鳥細，所畏網與弋。
我晦異君子，終焉茲屏跡。
出處各一時，俯仰無愧色。
作詩見情性，擬古麗以則。
月菴歌
作者：鄒極
朝代：宋

吳侯之來適荒年，政修民蘇猶解懸。
庭無留訟獄屢空，百姓愛悅奸吏悛。
公餘何以度永日，坐督皂隸先疏泉。
泉潴爲沼浄可鑑，清範即與名俱傳。
今年時豐民事簡，退食縱步山之巔。
誅鋤蕪穢出古木，矯如虬龍上參天。
夷高培坳蔭其下，百里勝景盡目前。
爛柯石局候仙侶，月菴竹榻容醉眠。
或弄瑶琴或放歌，或談玄理或安禪。
圓虛洞照萬緣息，乾坤有量斯無邊。
菴中主人趣高上，喜我相過時留連。
所嗟官滿差遷去，肯顧衰翁須後賢。
石䂬潺湲亭
作者：鄒極
朝代：宋

危亭跨幽澗，澗水日潺湲。
響與鼓鐘應，靜無車馬喧。
布金因利物，潄玉自澄源。
練引千尋遠，珠傾萬斛繁。
倚空橫石壁，夾岸带山樊。
漲駭天河决，湍流地軸翻。
僧棲真夢覺，客至滌塵煩。
不盡登臨意，忘言愧有言。
赤松寺書事
作者：鄒極
朝代：宋

宅畔池臺景自幽，御風更作赤松遊。
嵐光濃麗經梅雨，天氣淒清正麥秋。
插稻農夫晨赤脚，繅絲蠶婦晝蓬頭。
閒身免赴公家急，飽食無心爲汝謀。
遊曹山
作者：鄒極
朝代：宋

一到重來二紀餘，身閒方悞昔迷途。
龍迴澗合木長潤，聖隠巖空峰轉孤。
自放山林隨處適，相逢雲水有心無。
野僧見我猶生敬，我即休官祇舊儒。
鑑泉歌爲邑令吳無求作
作者：鄒極
朝代：宋

鑑泉之竇山之麓，百年蕪穢暗渟滀。
吳侯天與仁智資，退食俯窺嗟不足。
試披沙滓鑿爲沼，深纔數尺闊盈幅。
迸流日夕不可窮，碎如珠璣瑩如玉。
南鄰野叟號逍遙，潄石枕泉真所欲。
一來臨視推不去，草草杯盤勉君速。
解衣款入凌陰坐，六月正午忘暑毒。
滌煩沃渴汲復溢，長流清風去殘酷。
此鑑不窺示養正，用明豈特鬚眉燭。
巧非鎔範浄非磨，應物無心奸自伏。
寶匳青銅世所貴，鳳舞龍盤耀人目。
勿輕勺水當靜觀，能動天關翻地軸。
主人寶此方澄清，野叟撓之安敢瀆。
舉觴隨分擁叵羅，醉狂擬學鴛鴦浴。
世無秦法飲無禁，心動膽張驚且縮。
可憐渫在百里間，四海王明俱受福。
顯幽用舍姑置之，君顔漸淍吾髮禿。
相逢一顧一回笑，滿酌爲君歌此曲。
題招福寺檀欒軒·其一
作者：鄒極
朝代：宋

開軒得幽致，檻外築檀欒。
日射黄金碎，風敲碧玉寒。
暑清移榻就，雪煖擁爐看。
一水塵埃隔，壺中境界寬。
題招福寺檀欒軒·其二
作者：鄒極
朝代：宋

出郭渡清溪，僧閒晝掩扉。
造軒惟愛竹，植杖即披衣。
家舍杯盤近，村莊雞犬肥。
頻來君莫厭，倒載夜深歸。
題縣簿清心亭
作者：鄒極
朝代：宋

君向池邊展舊亭，坐臨止水覺心清。
暑風菡萏塵難染，霜月蒼烝節更明。
對酒獨醒公外況，隔牆人語靜中聲。
誰憐老鳳堪棲棘，夢斷韶音奏九成。
題顯陽寺疏快軒
作者：鄒極
朝代：宋

溪邊穿小徑，寺後起幽軒。
伐使惡木盡，養教修竹繁。
閒聽漁唱靜，臥隔市場喧。
疏快宜人處，追惟子美言。
曹山
作者：鄒毅
朝代：宋

白雲深處到林丘，曹洞根深地更幽。
聖隠巖前山杳杳，迴龍亭下水悠悠。
凉侵客枕秋風活，光抱禪關桂影秋。
塵足未堪康樂屐，得閒聊伴省郎遊。
上慧力寺
作者：鄒登龍
朝代：宋

今代空王宅，前朝處士家。
牛車回象藏，鹿苑發龍華。
松密風生樹，江空月在沙。
闍黎飯鐘後，邀我試新茶。
入投龍洞
作者：鄒登龍
朝代：宋

行入投龍洞，青青見竹竿。
暮雲生道樹，夜月滿仙壇。
枯蘚沿崖古，長松繞澗寒。
三生清浄福，獨此愧黄冠。
和竹里蘇材叔見梅懷友韻
作者：鄒登龍
朝代：宋

徘徊江路側，何以慰相思。
陽彩來寒樹，貞姿倚暮籬。
飄零懷遠道，遼索負芳時。
佇立幽吟苦，餘懷將訴誰。
宮詞
作者：鄒登龍
朝代：宋

內人倚遍玉樓東，曉色開雲臘雪融。
羯鼓一聲花盡拆，三郎自喚作天公。
寄呈後村劉編修
作者：鄒登龍
朝代：宋

衆作紛紛等噪蟬，先生中律更鈎玄。
如開元可二三子，自晚唐來數百年。
人競寶藏南嶽藁，商留金易後村編。
儻令舐鼎隨雞犬，凡骨從今或可仙。
寄蒼山曾子實
作者：鄒登龍
朝代：宋

東湖從此別，嘉會邈無期。
望遠音書阻，思君歲月馳。
春雲山隔斷，秋雨鴈歸遲。
欲見崆峒使，梅花寄一枝。
寄雲林楊少雲自衡之桂
作者：鄒登龍
朝代：宋

問訊楊夫子，經年客異鄉。
南浮湘水遠，西望楚天長。
五嶺梅花發，孤城草色荒。
白雲遥滿目，曷久住炎方。
山上有白雲
作者：鄒登龍
朝代：宋

山上有白雲，浮陰翳陽光。
亭亭颯繽紛，出岫高飛翔。
飛翔長在望，遠匪千里隔。
莫以秋風來，吹散無蹤跡。
巫山高
作者：鄒登龍
朝代：宋

巫山巃嵸巫峽曲，一十二峰淺凝綠。
老猿化石懸巔崖，矗矗陵雲掃壇竹。
九靈少女列仙從，佩玉鳴鑾乘綵鳳。
飛魂走魄歸瑶宮，紫簫吹斷荆王夢。
幽事
作者：鄒登龍
朝代：宋

閑携小斧刪梅樹，自縛枯藤補菊籬。
燒柏子香讀周易，滴荷花露寫唐詩。
從軍行
作者：鄒登龍
朝代：宋

年少良家子，投身事西北。
金鳴鬭馬嘶，蕭蕭短兵發。
夜戰祁連山，斷甲濺腥血。
番部带箭降，番酋連陣沒。
勒功紀燕然，椎鼓歸漢闕。
戴式之來訪惠石屏小集
作者：鄒登龍
朝代：宋

詩翁香價滿江湖，肯訪西郊隠者居。
瘦似杜陵常戴笠，狂如賈島少騎馿。
但存一路征行藁，安用諸公介紹書。
篇易百金寧不售，全編遺我定交初。
採蓮曲
作者：鄒登龍
朝代：宋

平湖淼淼蓮風清，花開映日紅妝明。
一雙鸂鶒忽飛去，爲驚花底蘭橈鳴。
蘭橈蕩漾誰家女，雲妥髻鬟黛眉嫵。
采采荷花滿袖香，花深忘却來時路。
月洲李賈友山捧檄來淦訪我梅下示教禁體物語詠梅佳句今歲梅開月洲仙去追和元韻感此良友
作者：鄒登龍
朝代：宋

庭前有奇樹，幽艷發寒柯。
寂寂衆芳歇，綿綿生意多。
孤根依嶺表，高節委巖阿。
清友今何在，悠悠空逝波。
梅花
作者：鄒登龍
朝代：宋

約臂金寒拓綺疏，搔頭玉重壓香酥。
含章簷下新妝額，試啟菱花得似無。
步出城東門
作者：鄒登龍
朝代：宋

步出城東門，與子各執手。
遥望冢纍纍，悲風發隴首。
長松自青青，枯根带骨朽。
人生如朝露，嘉命那可久。
世無王子喬，何訣以固壽。
感慨徒悲傷，歡言且飲酒。
歲晚懷愚齋趙叔愚壺山宋謙父
作者：鄒登龍
朝代：宋

忽忽歲將暮，烈烈北風凉。
霏霏雨素雪，皎皎南枝芳。
懆懆念良友，煢煢在他鄉。
盈盈一水隔，迢迢道路長。
悠悠無信音，戚戚重感傷。
翩翩化雙鶴，去去與同翔。
水亭
作者：鄒登龍
朝代：宋

闌檻玲瓏直又橫，半臨池水着新亭。
擬招鷺宿栽添葦，怕礙魚行掠去萍。
五月藕花千樣錦，四時山色一般青。
有閑來此尋幽賞，莫看人間淡墨屏。
江南春
作者：鄒登龍
朝代：宋

玲瓏樓閣江城晚，楊柳絲絲凝碧煙。
飛燕不歸春滿地，百花香裏聽啼鵑。
江居
作者：鄒登龍
朝代：宋

獨作幽居計，江邊屋數間。
水流天自在，心遠地寬閑。
鉏月栽梅樹，移雲疊石山。
白鷗盟欲結，倚杖看潺湲。
溪村
作者：鄒登龍
朝代：宋

兀兀小橋西，人家住繞溪。
雲山當戶入，竹樹出簷齊。
風急花初盡，春深鶑亂啼。
稻畦新雨足，穉子亦鉏犁。
滕閣懷古
作者：鄒登龍
朝代：宋

凭高獨展眺，風葉亂鳴秋。
鑾舞自空閣，漁歌尚晚舟。
卷簾山歷歷，倚檻水悠悠。
月出江城暮，凄凉萬古愁。
王氏山居
作者：鄒登龍
朝代：宋

聞道山居好，林深遠俗情。
茶煙熏壁暗，蘿月射窗明。
學稼修禾譜，栽花識藥名。
無人覺幽隠，爲有讀書聲。
秋夜懷菊山沈莊可
作者：鄒登龍
朝代：宋

凉風動金旻，奄忽寒節至。
百卉俱萎垂，梧桐亦飄墜。
明月入我牖，展轉不能寐。
顧影重傷心，思君長下淚。
秋夜長曲
作者：鄒登龍
朝代：宋

碧簾掛雨秋容老，寂寞江城暝煙草。
流蘇帳冷屏山低，蜜炬香銷睡常早。
夢驚離緒牽愁入，翠被寒侵淚花濕。
思美人兮天一方，烏啼月落西風急。
結客少年場
作者：鄒登龍
朝代：宋

并兒任氣俠，年少肝膽雄。
錦臂金彈丸，銀鞍玉花驄。
腰插三尺劍，手開二石弓。
輕生重大義，一戰朔庭空。
斬取戎王頭，捷奏甘泉宮。
西郊梅開懷吟軒周獻父
作者：鄒登龍
朝代：宋

仲冬寒氣盛，玄雲停故陰。
嘉樹厲清節，孤芳潔素心。
幽幽熒歲落，皎皎隔塵侵。
折寄無來使，山川迥且深。
詠懷
作者：鄒登龍
朝代：宋

洪河相綿纏，嘉宅良可卜。
蒼松蔭長蹊，叢梅馥四屋。
過庭白水流，飛鳴漱寒玉。
遊目俯靈景，抱杖委繁俗。
長吟暢幽懷，理琴展清曲。
豈不企淩厲，而乃傷局促。
吉士抗遐蹤，幽幽聚靈族。
趙承遠雲扃
作者：鄒登龍
朝代：宋

聞道幽居好，棲雲結數椽。
庭深關竹雨，衣潤染茶煙。
嵐氣生朝壁，湍聲入夜絃。
半生飛動意，未得痼林泉。
送表兄趙奏院赴南外知宗
作者：鄒登龍
朝代：宋

御屏往往題名字，朝路彬彬藹薦書。
天許留中監邸奏，日求補外得堂除。
暫煩龍種司瑶籍，行立鴛班侍玉輿。
丙枕或思前夜席，庚郵寧肯後鋒車。
送雲巢曾校勘赴召
作者：鄒登龍
朝代：宋

高卧雲巢久，雲生處士衣。
忽聞頒詔札，催入侍經幃。
朝野名雖盛，山林志莫違。
好歸清澗隠，富貴有危機。
遊仙
作者：鄒登龍
朝代：宋

人命如朝露，壽非金石堅。
安得傅六翮，飄飄凌紫烟。
夕夢一道士，羽衣何翩躚。
邀我與之去，同上扶桑巔。
道遇青童君，授以東華篇。
讀之三百遍，忽若骨已仙。
道士復謂我，玄訣未可傳。
賜我以瓊漿，飲之享遐年。
明發寂無覩，孤鶴翔九天。
遊仰山寺
作者：鄒登龍
朝代：宋

施地開金剎，神因結佛緣。
怪松盤獺徑，古木護龍淵。
雲裹春山亂，禽啼夜月圓。
路遥歸不得，好借上方眠。
遊玉笥山
作者：鄒登龍
朝代：宋

玉笥凌空後，玄都詔吏仙。
荒壇深覆草，峭壁響流泉。
石洞隨龍蟄，金丹許鶴傳。
夜深搗藥鳥，啼破翠微煙。
長門怨
作者：鄒登龍
朝代：宋

怨殺宮門不忍開，無情孤月暗蒼苔。
而今痛惜珊瑚枕，曾是君王賜御來。
關山月
作者：鄒登龍
朝代：宋

行人十年歸不得，夜上戍樓看明月。
樓中星斗連太白，樓外關山鴈飛絕。
鴈飛絕，歸不得，鏡裏青蛾怨離別。
前年出幽燕，明月何團圓。
去年上祁連，明月復嬋娟。
月明照我長枕戈，胡兒未滅將柰何。
憑誰寄書問常娥，征衲不來霜霰多。
青樓曲
作者：鄒登龍
朝代：宋

青樓女兒十五六，翠掠雲鬟妙裝束。
千金學舞拜部頭，新來教得凉州曲。
錦韉少年被花惱，醉把金釵換香草。
西風樓前秋鴈飛，舞衣狼籍花顛倒。
題杜少陵草堂圖
作者：鄒登龍
朝代：宋

背郭好林塘，誅茅作草堂。
因吟白鴉谷，爲卜碧雞坊。
籠竹和煙浄，江梅带雪香。
四松經喪亂，閲世幾風霜。
句
作者：鄒補之
朝代：宋

曲江丞相言不售，范陽烽火連京畿。
題古城巖
作者：鄒補之
朝代：宋

依然雉堞古城基，開創由來自漢隋。
南北兩門餘舊日，黔黎百歲話當時。
循山㶁㶁陳公堨，鑿石巖巖葛令碑。
萬丈懸崖如削玉，也應容我恣題詩。
山居寓興
作者：鄒輗
朝代：宋

花陰不正月將西，欲到溪邊步懶移。
坐對前山無一語，此心惟有古人知。
謁毛竹間先生
作者：鄒輗
朝代：宋

不辱其身不辱親，要明聖學盡人倫。
豈爲媚世文章士，養就中和萬古春。
道謁朱晦庵先生·其一
作者：鄒輗
朝代：宋

武夷洞前皎月生，歸人近得坦途行。
陰霾滌盡無纖翳，遠徹乾坤一樣明。
道謁朱晦庵先生·其二
作者：鄒輗
朝代：宋

野意凄凉遠俗情，出門一笑亂山青。
癡兒白晝猶鼾睡，可是無人會喚醒。
題讀書林
作者：鄒輗
朝代：宋

諸君著意讀書林，好去鳶魚箇裏尋。
不必浪浮空記誦，且須識取各人心。
全州尹氏觀
作者：鄒野夫
朝代：宋

不嫁當年自薄情，一朝跨鶴上青冥。
人間有女能如此，羞殺天邊織女星。
翻香令
作者：鄔慮
朝代：宋

醉和春恨拍闌干。寶香半灺倩誰翻。丁寧告、東風道，小樓空，斜月杏花寒。夢魂無夜不關山。江南千里霎時間。且留得、鸞光在，等歸時，雙照淚痕乾。
鑑湖先生未老挂冠以詩卜居于姑蘇毗陵兩郡依韵奉和
作者：鄔柄
朝代：宋

清監風流賀季真，先生端是昔人身。
如何未老催歸去，要卧烟霞兩郡春。
归建溪
作者：鄢玉庭
朝代：宋
体裁：七言绝句

归去寒溪觅旧盟，相逢诗酒足娱情。閒云不碍青山好，物外风高梦自清。
歸建溪
作者：鄢玉庭
朝代：宋

歸去寒溪覓舊盟，相逢詩酒足娛情。
閒雲不礙青山好，物外風高夢自清。
留題大雲寺石洞
作者：鄧□誥
朝代：宋

大雲陰洞石嶄然，跳攫□□萬狀全。
□海醜神殭且死，吳江恚浪凍來堅。
元功□物窺天藴，巨手題詩玩化權。
勿訝荒唐非格調，勾□傲吏醉成篇。
次吳說避地白巖山中書懷韻
作者：鄧仁憲
朝代：宋

避地南來極，吾鄉北斗邊。
風塵今阻隔，途路舊迍邅。
閭里千門盛，湖山百卉鮮。
故鄉歸未得，飛夢入青天。
次廉布書事三首呈郎中機宜韻·其一
作者：鄧仁憲
朝代：宋

狎鷗東海上，結友竹林賢。
國難知誰救，途窮祇自憐。
空花迷眼界，秋月契心禪。
未起歸歟興，重尋載酒船。
次廉布書事三首呈郎中機宜韻·其三
作者：鄧仁憲
朝代：宋

明月杖頭掛，嘯歌滄海邊。
自聞獅子吼，盡吐野狐涎。
酒興如流水，詩情似直絃。
岩花應未老，更上白雲巔。
次廉布書事三首呈郎中機宜韻·其二
作者：鄧仁憲
朝代：宋

五星不循軌，征戰未應休。
婦歎懷空室，鶴鳴增舊愁。
劉公三見顧，諸葛萬機投。
四海今多病，維摩分外憂。
瀑布泉
作者：鄧仁憲
朝代：宋

鮫人對泣號且呼，灑落瀛洲萬斛珠。
海神知貴不敢受，天池瀉下扶焦枯。
初疑素霓隨銀漢，盡似明月投氷壺。
廬山瀑布幾千丈，較此不可分錙銖。
膠西先生春睡足，喜見晴光漱寒玉。
武陵迷路初不知，錯認松風響岩谷。
金波滿泛琉璃鍾，長揖雲峯謝拘束。
更約青蓮社裏人，同向蒼崖結茆屋。
御風亭
作者：鄧仲倚
朝代：宋

飲醉歸時戶欲扃，煙喧棲鳥噪荒荆。
飄颻萬里鵬程遠，縹緲三山鶴駕輕。
秋樹涼生空過鷁，暮雲光動海翻鯨。
酒徒他日如相問，爲拂塵埃看姓名。
句
作者：鄧伯秀
朝代：宋

在我時舒卷，從他自去留。
古樂府
作者：鄧允端
朝代：宋

梧桐葉落秋容早，夜夜寒蛩泣衰草。
鳳釵金冷鬢雲凋，可惜紅顔鏡中老。
音塵望斷沈雙鯉，喚起相思何日已。
瑣窗人靜月輪孤，六曲屏山冷如水。
涉江采芙蓉
作者：鄧允端
朝代：宋

涉江采芙蓉，欲采寄所思。
所思今何在，望斷天一涯。
將花照秋水，秋水清且漪。
行樂不得再，日暮空淒悲。
秋興
作者：鄧允端
朝代：宋

輕烟漠漠鎖晴嵐，野水溪邊小駐驂。
日暮征鴻落何處，似將風景過江南。
絕句
作者：鄧允端
朝代：宋

楚岸卸輕帆，停舟曲江曲。
日暮塞鴻歸，春水平橋綠。
試箋
作者：鄧允端
朝代：宋

撥開宿火起爐烟，留得餘香伴夜禪。
落盡碧桃春不管，東風却放柳飛綿。
過處士山齋
作者：鄧允端
朝代：宋

一室蕭疏甚，禪床印佛宗。
樹陰生石蘚，茶鼎带松風。
去去水千里，行行山幾重。
佩琴與詩卷，回首翠微中。
遣興
作者：鄧允端
朝代：宋

得志心偏壯，謀生事轉疏。
雨蓑春種藥，月案夜抄書。
窮達雖同道，功名不定居。
憑誰報消息，爲問近何如。
題社友詩稿
作者：鄧允端
朝代：宋

詩裏玄機海樣深，散於章句斂於心。
會時要似庖丁刃，妙處應同靖節琴。
韻勝想君言外得，字新令我意邊尋。
癡人說夢終難信，何日樽前取次吟。
挽趙秋曉
作者：鄧元奎
朝代：宋

文星隕向鳳臺城，凶訃傳來驗奠楹。
天若假年加富貴，人生夢枕做功名。
謫僊詩在晚唐重，坡老身亡兩蜀輕。
豪邁如今存者幾，惜乎吾道重傷情。
孟享仰瞻聖駕
作者：鄧克中
朝代：宋

輦路春風錦繡張，裁紅剪綠鬭芬芳。
黄羅傘底瞻天表，萬疊明霞捧太陽。
八聲甘州
作者：鄧剡
朝代：宋

笑釵符、恰正帶宜男。還將壽花簪。早風薰竹醉，松涼鶴健，午坐存庵。三十六峰玉立，隔塵聽玄談。何似人難老，三十才三。聞得天邊好語，第一流人物，偏重江南。滿玻璃春綠，十載愛棠甘。青青鬢、盡堪圖畫，趁紫巖、年紀作樞參。卻歸宴、瑤池未晚，荷日紅酣。
午坐後亭
作者：鄧剡
朝代：宋

隔簾遲日午風微，社燕驚寒未肯歸。
讀了丹經成默坐，時時一片杏花飛。
唐多令
作者：鄧剡
朝代：宋

雨過水明霞。潮回岸帶沙。葉聲寒、飛透窗紗。堪恨西風吹世換，更吹我、落天涯。寂寞古豪華。烏衣日又斜。說興亡、燕入誰家。惟有南來無數雁，和明月、宿蘆花。
報先寺
作者：鄧剡
朝代：宋

我是人間未了僧，蒼崖如夢昔經行。
爐中香願猶餘燼，石上精魂又一生。
絕嶂猿啼驚犬吠，四山屏合護鐘聲。
何當緣業人間滿，孤擁秋衾坐五更。
夜聞風聲歸思浩然
作者：鄧剡
朝代：宋

西風響高樹，鄉夢去帆前。
稚子衡門下，先塋亂葉邊。
老來多一出，歸去恰經年。
海燕巢何晚，秋期落爾先。
好事近
作者：鄧剡
朝代：宋

桃臉破初寒，笑問劉郎前度。為說正元朝上，縹緲午橋午。百年方半日來多，且醉且吟去。須信劍南萬首，勝侯封千戶。
挽唐如晦二首·其一
作者：鄧剡
朝代：宋

戰藝時人北，受書吾道東。
俊圖開熟路，怒翼礙回風。
勇往千人廢，豪來一世空。
深山埋玉氣，得失付雞蟲。
挽唐如晦二首·其二
作者：鄧剡
朝代：宋

法護何妨短，元龍故自豪。
交情如水淡，義氣與秋高。
貧不霑三釜，年方見二毛。
魂兮如可返，通飲讀離騷。
挽文文山
作者：鄧剡
朝代：宋

憶公淚懸河，九地無此事瀉。
想公騎赤龍，請命蒼梧野。
世人醉生死，翻笑獨醒者。
焉知千載英，精爽皎不夜。
義士無廢興，時運有代謝。
念昔喪亂初，公騎使君馬。
奮袂起勤王，忼慨淚盈把。
須臾三萬衆，如自九天下。
燈棋書檄交，笑語雜悲咤。
捧土障洪河，一繩維大廈。
至哉朝宗性，百折終不舍。
身北冠自南，血碧心肯化。
顔鉤凜忠勁，杜詩蔚騷雅。
晉陽骨肉冤，東市刀兵解。
精誠揭天日，氣魄動夷夏。
丈夫如此何，一死尤足怕。
田橫老賓客，白髮餘息假。
有時夢巖電，意悟當飄灑。
非無中丞傳，殺青自誰寫。
魂歸哀江南，千秋俎鄉社。
挽文魁母齊魏國夫人三首·其一
作者：鄧剡
朝代：宋

客談剪髻德，鄰識斷機心。
梭壁風雲早，諼春雨露深。
安輿神物相，歸旐路足欽。
滂母猶難比，生兒振古今。
挽文魁母齊魏國夫人三首·其三
作者：鄧剡
朝代：宋

兩公兄弟我，我亦母夫人。
侍疾番禺藥，行封海道綸。
孤窮空後死，俯仰欲誰親。
不盡西州淚，陶阡杳去塵。
挽文魁母齊魏國夫人三首·其二
作者：鄧剡
朝代：宋

色養從予季，全忠付伯兮。
一心陵事漢，數語賈興齊。
海嶺太多幸，崦嵫日遽西。
猶憐兼國命，鸞誥濕金泥。
挽李行甫
作者：鄧剡
朝代：宋

落倘使平生馬少游，不將鄉里博封侯。
肯緣兒輩斷屐齒，誰憶平生醉杖頭。
老去焉知堯壤力，亂來初識楚天憂。
新墳似與歐阡近，許見衣冠夜月遊。
摸魚兒
作者：鄧剡
朝代：宋

問廬陵、米作何價。棠陰又綠今夏。活人手段依然在，獨樂園中司馬。初度也。算幾處篝香，手額你多謝。風亭月榭。盡隱橘觀棋，折荷筒酒，花竹秀而野。階庭樹，滿目魚魚雅雅。千金難買清暇。紛紛徵榷塵如夢，誰有似公閒者。天怎舍。趁綠鬢朱顏，須入凌煙畫。海天不夜。管歲歲安期，採蒲為壽，高宴碧桃下。
摸魚兒
作者：鄧剡
朝代：宋

笑平生、布帆無恙，堂堂穩送君去。江聲悲壯崖殷血，曾是英雄行處。今亦古。甚一點東風，天不周郎與。城幡夜豎。幾銅爵春殘，戰沙秋冷，華髮遽如許。東坡老，千載風流兩賦。餘音不絕如縷。臨皋一笑三生夢，還認岷峨鄉語。揮玉麈。盡不礙燈前，痛飲簷花雨。雪堂在否。管駕鶴歸來，為君細賞，蝴蝶上階句。
暑夕
作者：鄧剡
朝代：宋

暑夕不能寐，起坐林間亭。
齧鼠欺黑月，流螢亂飛星。
星河光淡泊，不辨草樹青。
泥泥涼露下，稍稍殘夢醒。
幽蟲故兒女，私語如相譍。
鄰鐘自何來，迢迢入孤聽。
曉逕
作者：鄧剡
朝代：宋

曉風吹衆綠，中含露氣清。
振袂起行散，逍遙覺身輕。
愛彼薝蔔香，淡然無世情。
依稀龐家女，提籃映籬行。
雖無膏沐意，皓質玉雪明。
相看味禪悅，何必話無生。
書烏龍山
作者：鄧剡
朝代：宋

歲云暮矣可奈何，雲愁雨濕陰風多。
林壑摧殘海驚波，慘淡一色無山河。
哀鳴嗷嗷舊枝柯，飛天不容憂虞羅。
深山短景孤鳥過，會看明午風日和。
步月·其一
作者：鄧剡
朝代：宋

皓月流華光，微霄曖虛碧。
空庭四無人，及此美□夕。
霏微弄香霧，淡蕩舒玉色。
離離花影斜，梢梢蘭露滴。
頹然意忘倦，欲起還自惜。
春情諒難得，後夜空相憶。
步月·其二
作者：鄧剡
朝代：宋

盈盈當春月，含情隔幽櫺。
好懷自制，起坐可一庭。
娟娟吐微雲，迢迢映華星。
不寢步芳陰，裴回惜娉娉。
百蟲未敢怨，卉木正葱青。
餘光散草露，乃復似秋螢。
浪淘沙
作者：鄧剡
朝代：宋

疏雨洗天晴。枕簟涼生。井梧一葉做秋聲。誰念客身輕似葉，千里飄零。夢斷古臺城。月淡潮平。便攜酒訪新亭。不見當時王謝宅，菸草青青。
滿江紅
作者：鄧剡
朝代：宋

王母仙桃，親曾醉、九重春色。誰通道、鹿銜花去，浪翻鰲闕。眉鎖嬌娥山宛轉，髻梳墮馬雲敧側。恨風沙、吹透漢宮衣，餘香歇。霓裳散，庭花滅。昭陽燕，應難說。想春深銅雀，夢殘啼血。空有琵琶傳出塞，更無環佩鳴歸月。又爭知、有客夜悲歌，壺敲缺。
疏影
作者：鄧剡
朝代：宋

瑤尊蘸翠。短長亭送別，風戀晴袂。臘樹迎春，一路清寒，能消幾日羈思。霜華不惜陽關柳，悄莫系、行人嘶騎。對梅花、一笑分攜，勝約別來相寄。人物仙蓬妙韻，瑞鸞斂迅翼，聊憩香枳。見說使君，好語先傳，付與芙蓉清致。客來欲問荊州事，但細語、岳陽樓記。夢故人、剪燭西窗，已隔洞庭煙水。
礱山
作者：鄧剡
朝代：宋

斜陽客如畫，路轉叢薄間。
驚禽忽衝起，似石投前山。
簡寂觀
作者：鄧剡
朝代：宋

一逕兩山合，迢迢入青空。
前橫交劍流，後倚疊雲屏。
平生三笑圖，此日丹元庭。
雙瀑隱如畫，可玩不可聽。
東瀑更飄灑，珠璣落青冥。
丹井久湮蕪，蛻骨何由靈。
何年老鶴歸，松檜語丁寧。
苦竹不肯筍，知此味甘馨。
秋深石壇冷，液液枕參橫。
跋劉敏叔畫楊誠齋先生探梅圖
作者：鄧剡
朝代：宋

夜起詩翁吟骨健，雪寒梅瘦月初生。
誰教霜月閑描畫，景物和人成五清。
避亂至烏巖山贈承節趙公
作者：鄧剡
朝代：宋

流水桃花又避秦，誅茅西崦結爲鄰。
如公尚友浮丘伯，顧我早師梅子真。
棋酒從容新里社，衣冠蕭散古遺民。
他年史傳收芳跡，應許牽聯作隱人。
霜天曉角
作者：鄧剡
朝代：宋

蠻煙塞雪。天老梅花骨。還著錦衣遊戲，清江上、管風月。木蘭歸海北。竹梧侵戶碧。三十六峰蒼玉，駕白鹿、友仙客。
題龍山鐘
作者：鄧剡
朝代：宋

豐山背後鐘，霜月平原定。
夜半響鯨音，隱隱天地應。
山靈鶴夢醒，獨聽還獨詠。
蕭蕭蓬蒿中，收入杜陵徑。
鷓鴣
作者：鄧剡
朝代：宋

行不得也哥哥。
瘦妻弱子羸牸馱，天長地闊多網羅。
南音漸少北音多，肉飛不起可奈何。
行不得也哥哥。
鈐岡早行
作者：鄧南秀
朝代：宋

漁照滅不滅，水光空復空。
疏鍾五更月，殘夢萬松風。
沆瀣虛無外，凄清頃刻中。
火輪欲飛動，灧灧紫霄東。
賡梅山壁間韻
作者：鄧夢杰
朝代：宋

愧我身名墮褐冠，無因安得到仙壇。
子真雖隠名難隠，萬古高風凜凜寒。
黄山雜詠·丹霞峰
作者：鄧宗度
朝代：宋

綺段堆青壁，點綴秋顔色。
幾使曉來風，縱橫裁不得。
黄山雜詠·桃花峰
作者：鄧宗度
朝代：宋

劉阮辭世塵，桃花誰復主。
無計殢春風，一夜零紅雨。
黄山雜詠·滴水巖
作者：鄧宗度
朝代：宋

石壁碎寒流，行人暮已愁。
更傾風月耳，無水不生秋。
黄山雜詠·石牀峰
作者：鄧宗度
朝代：宋

原非人力建，造化琢磨成。
一枕遊仙夢，蟾波白晝生。
黄山雜詠·石門峰
作者：鄧宗度
朝代：宋

暮雲無意鎖，春草豈能關。
何事棲霞客，從茲去不還。
黄山雜詠·祥符寺
作者：鄧宗度
朝代：宋

雲水最饒處，輪蹄無到時。
夜蟾生佛面，春雪印僧眉。
黄山雜詠·蒼豹
作者：鄧宗度
朝代：宋

却隠他山霧，來眠此洞雲。
區區麛鹿輩，戰栗敢子群。
句
作者：鄧希恕
朝代：宋

龜鶴與羣同壽雋，貂蟬相映半時賢。
遊道巖觀·其一
作者：鄧希恕
朝代：宋

乘雲不到玉皇家，巖上仙桃幾度花。
今日喜偕三益友，看來丹竈煉黄芽。
遊道巖觀·其二
作者：鄧希恕
朝代：宋

石敲新火煮雲腴，細講濂溪太極圖。
此去不知千載後，有人來講此圖無。
絕命詩
作者：鄧得遇
朝代：宋

宋室忠臣，鄧氏孝子。
不忍偷生，寧甘溺死。
彭咸故居，乃吾潭府。
屈公子平，乃吾伴侶。
優哉悠哉，吾得其所。
慈相寺
作者：鄧德秀
朝代：宋

小橋橫過一溪長，因訪梅花到上方。
山到盡時逢怪石，樓於高處带斜陽。
殿經幾劫壁多壞，碑刻前賢詩數章。
三百年前鐘尚在，可憐閲遍幾興亡。
中秋月
作者：鄧忠臣
朝代：宋

寂寥無聲月亭午，蟾蜍通津墮清露。
明星爛爛今何稀，美人熒熒隔煙霧。
再謝周顒之句二首·其一
作者：鄧忠臣
朝代：宋

眼看秋雁歌汾水，心到陽闗唱渭城。
却被維摩居士笑，海潮音作斷腸聲。
再謝周顒之句二首·其二
作者：鄧忠臣
朝代：宋

秋日照歌淮上舫，春花引醉福昌城。
何如閶闔門西北，卧聽秋風枕畔聲。
初伏大雨戲呈無咎四首·其一
作者：鄧忠臣
朝代：宋

大明放朝官避暑，長廊翛翛絕塵土。
漢家宫殿敞千門，紫閣拖雲洒甘雨。
雷恲電笑洗蒸鬱，蕩蕩青天滑流乳。
憶昨三年田舍中，六月正服農家苦。
豈望生還直舊廬，得見張晁說新語。
初聽鈞天驟竊抃，正似聲聞躩起舞。
喜乘初凉與晤歌，不憂庭潦墊垣户。
徑攜斗酒相就醉，更置雙鯉充君爼。
初伏大雨戲呈無咎四首·其三
作者：鄧忠臣
朝代：宋

突洽塵魚生甑釜，十年都城困風土。
不辭揮汗過三伏，敗屋怯聽滂沱雨。
張侯作詩召清風，渴讀如飲雪山乳。
笑我形容太瘦生，我亦悔前用心苦。
晁子迭唱亦起予，兩人終日同堂語。
奈何拘學技藝窮，跛鼈欲趁驌驦舞。
魁然圍腹貯文史，朝來氣爽寛酒户。
爲君急置槎頭鯿，縷翠霖紅落雕爼。
初伏大雨戲呈無咎四首·其二
作者：鄧忠臣
朝代：宋

汗流龜趺如炊釜，蜉蝣飛空蟻運土。
眼看纎雲上太清，曾不崇朝八荒雨。
金柔火老旱太甚，咀嚼冰雪如餳乳。
豐隆列缺及時來，蒼生解除焦焚苦。
張侯不辭茅屋漏，倚柱長吟可人語。
愛君豪猛爲君和，撫劍悲歌終起舞。
南城酒壚醅新潑，不獨黄公當門户。
滿酤鴟夷極懽酌，細摘園蔬供鼎爼。
初伏大雨戲呈無咎四首·其四
作者：鄧忠臣
朝代：宋

神龜不識烹魚釜，生潛深淵長黄土。
誰令誤落魚網中，白晝冥冥作雷雨。
嗟予蟠然别舊隱，空巖無人滴鍾乳。
松菊滿山胡不歸，願同妻子忍攻苦。
長歌漫漫何時旦，起坐中夜私自語。
茅茨十九漏如澠，誰知華堂醉歌舞。
山中吾廬歸去來，峰插翠玉朝南户。
注目操刀必割時，尸祝何煩越尊爼。
初入試院
作者：鄧忠臣
朝代：宋

東門驄馬止行行，被詔秋闈閲俊英。
三島隔雲天北極，萬燈明路國西城。
人閒聊假詩書樂，地遠還聞市井聲。
一夜凉風起閶闔，月中應有桂枝生。
同舍問及故山景物用鍾字韻詩以答
作者：鄧忠臣
朝代：宋

吾廬高對玉池峰，日聽諸天奏鼓鐘。
海外鶴歸青嶂覺，洞中花落碧溪逢。
翻經夜對高禪請，採葉晨邀老圃從。
說與羣仙如畫出，紛然歸思亂雲濃。
和文潛嘲無咎夜起明燈誦予詩
作者：鄧忠臣
朝代：宋

參横月轉與天高，歸士飛心憶大刀。
故作楚吟排滯思，吟成風葉更蕭騷。
和胡宿韻寄蔣之奇·其一
作者：鄧忠臣
朝代：宋

夢罷靜思巖野迴，何心商鼎作羹梅。
東門祖帳新光寵，北斗樞星舊冠魁。
無故弟兄真可樂，相忘父子總多才。
扁舟若向東吳去，几杖何由日夕陪。
和胡宿韻寄蔣之奇·其二
作者：鄧忠臣
朝代：宋

獨步文章妙一臺，都門便欲掛冠迴。
已憐天上三台路，未盡人間八斗才。
坐幄每聞千里勝，占雲初見四夷來。
我公莫作遄歸想，衣笥行看衮繡開。
和蔡肇慎思說家山之勝用其語得詩
作者：鄧忠臣
朝代：宋

野橋隨岸架，茅屋依林脩。
木落吟霜狖，雲晴舞雪鷗。
山屏當户列，瀑布入溪流。
只合樵歌唱，何因得蔡謳。
夜聽無咎文潛對榻誦詩響應達旦欽服雄俊輒用九日詩韻奉貽
作者：鄧忠臣
朝代：宋

連床交語響舂容，激楚評騷徹曉鐘。
繞宅金絲神共聽，滿潭雷雨劍初逢。
信知自有江山助，便欲長操几杖從。
俱是年家情不淺，依蘭應許丐香濃。
天啓有少年真喜事之句用其韻和
作者：鄧忠臣
朝代：宋

慷慨論邊事，飄蕭動禮闈。
貴須金印綰，老要玉闗歸。
食酪便榆塞，鳴鐃慣鐡衣。
懸知雄辯在，志願未應違。
奉答張文潛戲贈
作者：鄧忠臣
朝代：宋

拚老工詩恨不高，苦心錯玉與礱刀。
正如天祿秋風夜，剔盡寒燈著廣騷。
奉酬·其一
作者：鄧忠臣
朝代：宋

秋闈深鎻覺愁多，賴有英遊玉趾過。
日望高樓吟楚月，夢隨明月到湘羅。
南宫曾看揮華藻，西館還來共笑歌。
六稔飛光如過隙，人生誰奈老催何。
奉酬·其二
作者：鄧忠臣
朝代：宋

試場未動文書靜，官舍相聯步履過。
千丈蒼波爭倚薄，十圍便腹有森羅。
登臨已結騷人恨，填委終翻勞者歌。
後夜中秋佳月色，惟予不飲奈明何。
寄次張弟
作者：鄧忠臣
朝代：宋

猫頭竹葉細檀欒，新笋如椽日滿盤。
寄語兒童莫多取，來春從上萬餘竿。
小詩戲無咎
作者：鄧忠臣
朝代：宋

文書盈几法筵埋，香火秋來願稍乖。
得似鹿門攜手去，定隨繡佛鎮長齋。
已未年春與伯時較試南宫同年被命者六人今兹西館唯同伯時一人而已因書奉呈
作者：鄧忠臣
朝代：宋

十載京師五校文，並游多已據通津。
再來更鎻城西館，檢點同年只一人。
感興復用鍾字韻戲呈同舍
作者：鄧忠臣
朝代：宋

五年湘水聽霜楓，長樂初聞此夜鐘。
遼鶴亦知華表在，仙棋猶許爛柯逢。
蓬山道藏聊爲戲，石室真游久欲從。
便擬作歌招隱去，人間得意不須濃。
敬次無咎來韻抒寫素懷兼呈文潛天啟伯時仲遠
作者：鄧忠臣
朝代：宋

梁宋吳楚各異方，交情一契不相忘。
况乃顔色瓊枝芳，石渠金馬從諸郎。
我從瀟湘煙水長，江湖飫見山色蒼。
扣舷弄月浩歌狂，朅來濫吹崇賢堂。
儲胥乍駭緑沉槍，擊鼓震礱庸蜀羌。
爰居受饗謀非臧，悔辭卑飛斑竹崗。
終日獺祭書繞床，故山秋菊英可糧。
西風夢掛南斗旁，翠蚪絳螭交首驤。
坐看樓闕照天隍，壯心鬱律軍騰裝。
弢弓卧甲氣不揚，揮斤欲斵？人亡。
劍價倚待風胡償，雲間邂逅得智囊。
洞庭鈞天奏帝鄉，慷慨奮激萬夫行。
天路滅没飛驌驦，張侯同聲羽應商。
蓬萊方丈屋連房，海口瀾翻議百王。
太乙下照青藜光，要我挾槧弄鉛黄。
四庫顛倒翻芸香，蔡卿有來安西凉。
慨慕玉闗歸獻觴，同官李柳並翺翔。
鸞和節奏聲央央，誰其力薦慰所望。
九閽白日無雪霜，垂光虹霓急草章。
沉冥清遠雨蜀莊，人間勢利本不忙。
麒麟鸑鷟國珍祥，每恨官隔西掖墻。
可使簸揚挹酒漿，不似箕斗名虛張。
曹子方用釜俎字韻賦詩見遺予洎張文潛晁無咎蔡天啓因以奉酬并示四友
作者：鄧忠臣
朝代：宋

長愛陳思詠萁釜，幾年不見徂南土。
朅來相逢翰墨場，夜窗共聽空堦雨。
躍馬蔡卿能齧肥，好書張侯期飲乳。
晁令知從博士遷，智囊不厭傳經苦。
於兹邂逅如夙契，睠我劬勞勤晤語。
詩成乍變龍虎文，筆落更驚鸞鳯舞。
我將隱遁山林姿，公等整頓乾坤户。
分同斥鷃搶榆枋，難伴犧牛登鼎俎。
未試即事雜書率用秋日同文館爲首句三首·其一
作者：鄧忠臣
朝代：宋

秋日同文館，沉沉鎻棘闈。
捲簾襟乍快，欹枕夢先歸。
驟雨憂環堵，回風喜裌衣。
十年經五試，撫事意多違。
未試即事雜書率用秋日同文館爲首句三首·其三
作者：鄧忠臣
朝代：宋

秋日同文館，重門靜不開。
雲隨鴻影去，風送樂聲來。
插架書千軸，論文酒百杯。
脱花陳葉滿，還是作愁媒。
未試即事雜書率用秋日同文館爲首句三首·其二
作者：鄧忠臣
朝代：宋

秋日同文館，人閒景自長。
重簾朝氣入，嘉木午陰凉。
朝市喧聊避，山林興未忘。
頻添繞爐水，還與試香方。
欲知歸期近呈天啓
作者：鄧忠臣
朝代：宋

欲知歸期近，行行重攜手。
掖垣隔華省，明日難邂逅。
作者六七人，崢嶸竦神秀。
藏蟄龍虎姿，風雲即騰吼。
嗟予自遲暮，老驥伏閒廐。
奪珠不量力，攬臂犯牙口。
平生辛苦行，何足爲已有。
政似逢毛嬙，歸憎孟光醜。
漫興成章屢蒙子方寵和更辱贈句輒用奉酬
作者：鄧忠臣
朝代：宋

聲名詞藻競駸駸，不負平生許與心。
嗚鳳自須諧玉磬，野麋祗合戀雲林。
清新每喜羊何和，冥默初聞雅頌音。
不是南冠厭拘縶，楚人元愛楚風吟。
考校同文館戲贈子方兼呈文潛
作者：鄧忠臣
朝代：宋

五年坎壈哀南方，江湖魏闕兩相忘。
洞蘿巖桂搴孤芳，月潭風渚儔漁郎。
單閼孟夏草木長，望都樓觀鬱蒼蒼。
誰令焚芰辭楚狂，復來上君白玉堂。
黄門戟曜羽林槍，未央引籍班氐羌。
雲屯錦縛馬斯臧，大官日膳瓊爲粮。
追隨威鳯鳴南岡，豈敢偃息復在床。
投鈴歸休下殿傍，衞士傳詔來如驤。
館閶闔外西城隍，書槖迫遽不及裝。
籲俊士集要言揚，得弓勿問何人亡。
趙璧既入秦城償，頴脱喜見錐出囊。
同人于野不擇鄉，峨峨羽翮整顔行。
王閑玉勒皆驌驦，伯喈懷贖望金商。
魁梧奇偉值文房，家令數術應帝王。
三英粲粲日爭光，我輒與之較雌黄。
芳菲滿室蘭生香，坐堂月久秋氣凉。
將軍思歸歌撫觴，倚梧目送雁南翔。
想見葭菼水中央，洞庭河漢遥相望。
香楓葉老赤染霜，感慨少日七步章。
長安城西約鄭莊，牽率不往有底忙。
人生可意乃吉祥，快馬劃過小苑墻。
入門爛醉銀瓶漿，秦箏趙瑟喜高張。
與文潛無咎對榻夜話達旦
作者：鄧忠臣
朝代：宋

書窗燈火夜深明，窗外蕭蕭雨葉聲。
對榻不眠談往事，紞如五鼓過嚴城。
試院即事呈諸公
作者：鄧忠臣
朝代：宋

俊遊常恨邈山河，邂逅文闈喜屢過。
朱簿分明俱鼎立，墨圖伻位看星羅。
人開户牖還相近，朝進英材信可歌。
雙鑰重闗非不密，只應無奈夢魂何。
詩呈同院
作者：鄧忠臣
朝代：宋

秋日同文館，論交手重攜。
胡秦常恨邈，李杜豈堪齊。
尚喜新知語，閒思舊句題。
十年勞夢想，同直集英西。
詩呈同院後至諸公
作者：鄧忠臣
朝代：宋

秋日同文館，飛章待報回。
絲綸先日降，鵷鷺忽朋來。
諸彦俱精鑒，微生亦濫陪。
紛紛五千牘，誰定冠倫魁。
詩呈同院諸公六首·其一
作者：鄧忠臣
朝代：宋

秋日同文館，多朋信可依。
慧鶯還伴鎻，巧燕自知歸。
藻鑑由來定，翹材未覺稀。
賢書早晚上，拭目看珠璣。
詩呈同院諸公六首·其三
作者：鄧忠臣
朝代：宋

秋日同文館，虛廊日幾回。
浮花出林杪，古樾蔽城隈。
遠笛悲仍壯，幽禽去又來。
微吟還自喜，共和有清才。
詩呈同院諸公六首·其二
作者：鄧忠臣
朝代：宋

秋日同文館，朝暉淡淡光。
聚蚊喧敗帳，飛蝠入雕梁。
香散青綾被，詩飜古錦囊。
羣居有英彦，晤語興何長。
詩呈同院諸公六首·其五
作者：鄧忠臣
朝代：宋

秋日同文館，來遊翰墨場。
預聞周俊造，多有漢文章。
蘭室依新潤，芸書識舊香。
逢辰强思報，矯首詠明康。
詩呈同院諸公六首·其六
作者：鄧忠臣
朝代：宋

秋日同文館，晨興不待雞。
耽書迷甲子，行樂在東西。
靜對庭柯盼，閒常柿葉題。
相期放朝後，連日醉如泥。
詩呈同院諸公六首·其四
作者：鄧忠臣
朝代：宋

秋日同文館，分場試未齊。
借書窮石室，刋字費棠梨。
想見英雄彀，誰當甲乙題。
喜陪羣彦集，通籍在金閨。
邯鄲道中夜行阻風
作者：鄧忠臣
朝代：宋

欲瀉懸河雨，先號拔木風。
問津尨吠處，覓路霓光中。
徒御憂羣盜，兒童笑拙翁。
當知步兵哭，初不爲途窮。
重九考罷試卷書呈同院諸公二首·其一
作者：鄧忠臣
朝代：宋

題遍朱籖棟宇充，燈窗長聽景陽鐘。
昏眵直要金箆刮，黎瘦都如飯顆逢。
文律自隨星斗變，月評應合士人從。
了無一事猶深鎻，辜負東籬菊品濃。
重九考罷試卷書呈同院諸公二首·其二
作者：鄧忠臣
朝代：宋

屢見高文試澤宫，長年參校愧龍鍾。
懸黎待價由來久，緑綺知音不易逢。
吉語乍聞隨鵲喜，歸期專欲問龜從。
到家莫負如泥約，光祿供醪味漸濃。
絕句
作者：鄧春卿
朝代：宋

在巷愧無顔子志，過廬難稱魏公心。
望塵不敢希潘岳，雲滿南山雪滿簪。
客信豐寄劉起潛·其一
作者：鄧有功
朝代：宋

怪得寒燈昨夜花，五更歸夢倏還家。
多情兒女傷離別，爭挽征衫問鬢華。
客信豐寄劉起潛·其三
作者：鄧有功
朝代：宋

錦衣戍卒豎霜矛，彈壓鹽丁過嶺頭。
三月聞韶堪歎息，南中還是一年憂。
客信豐寄劉起潛·其二
作者：鄧有功
朝代：宋

魚苗客子去成羣，野笑狂歌慢慢行。
三十里頭齊頓住，聞官早過吉州城。
客信豐寄劉起潛·其四
作者：鄧有功
朝代：宋

嶺南咫尺莫如虔，和暖嚴寒別有天。
一夜詩魂清到骨，曉霜封却釣魚船。
玉山道上
作者：鄧有功
朝代：宋

玉谿谿上雨聲乾，日暮東風客衲寒。
數樹梅花吹作雪，行人猶自倚闌干。
賀劉掞赴召史館校勘
作者：鄧有功
朝代：宋

秋堂風露聲唔咿，青燈一點昏兩眵。
蟫魚蠹紙老白日，未識心宇包黄羲。
麟膠飲盡霜兔泣，儷花鬭葉紛奇姿。
少年輕裘舌秦衍，睥睨六印京塵緇。
平生眼底厭糠秕，自對春風樂沂水。
搜奇抉怪問子雲，載酒歸來成獨醉。
金刀喜有南鄰翁，曾吹藜焰丹霞峰。
白雲滿榻呼不起，斜日倚仗酣秋空。
紫皇一夕下綸旨，細祓丹鉛勘文字。
會將一語贊陽秋，高入九天卑九地。
聖明勛業琬琰儲，不獨焜燿冰銜書。
兩朝蒐輯摩日月，往往呼喝羞庭衢。
廬陵健筆人莫贖，南豐瓣香竟誰續。
西江浩浩流古今，莫遣白頭愧青竹。
送曾子華遊贛
作者：鄧有功
朝代：宋

丈夫達有遇，出令走千里。
焚香玩太空，宴坐塵不起。
云胡子曾子，不自樂沂水。
風烟挾兩袖，足跟尚芒履。
持被直承明，三省良未巳。
觀君氣如虹，接淅亦可美。
昔年子長游，落筆妙信史。
三蘇出岷峨，文章仰歐子。
此行崆峒嶺，萬事寧足侈。
鬰孤有奇觀，佳句公摩洗。
予生事斗室，出若畏瀾蠡。
長安歌狹邪，神鼎鑄螭鬽。
窮通匪同途，動靜實一理。
時止復時行，願與參此義。
舫齋
作者：鄧朴
朝代：宋

悶悶之暑不可耐，走馬來尋靈跡怪。
山深樹老龍屈蟠，洞闊雲寒鼠飛敗。
嶄然角立九關鎖，勢鑠晴空生險隘。
流泉奔蕩一聲雷，倒擘懸崖舞澎湃。
上巖拖下水晶簾，下巖擊碎瑠瓈派。
天風吹作六月寒，辟易精神心膽快。
宜搜得此天下奇，恍然坐我神仙界。
雖與金樽映翠杓，亦有山肴供晚嘬。
解衣磅礴舞翠閣，筆端寫作詩中畫。
九里松
作者：鄧林
朝代：宋

松是山靈一手栽，堯天長就棟梁材。
龍髯怒起春風急，似怪遊人喝道來。
任彥升
作者：鄧林
朝代：宋

鈴縣四角五采旗，分明天産真英奇。
阿堆文章妙一時，士林往往推元龜。
楊梅蜜領仁且慈，桃米麥飯清堪師。
何愁不得中書爲，半生紆意梅蟲兒。
任蠻奴
作者：鄧林
朝代：宋

千里旌旗已渡江，蠻奴苦諫喚蕭郎。
却持官裏黄金去，望拜韓擒石子岡。
凌江灘
作者：鄧林
朝代：宋

灘高舟去緩，閒眺莫江濱。
竹本沙痕舊，茅叢燒色新。
青裙瓶汲澗，白帽斧尋薪。
渺渺蠻烟起，秋風一旅人。
利州進馬
作者：鄧林
朝代：宋

靈關玉壘自崔嵬，誰向西邊起禍胎。
萬里望堯通一祝，天基御馬利州來。
劉阮
作者：鄧林
朝代：宋

鹿車小宇宙，據鞍常醉眠。
風塵澒洞時，杯裏全其天。
伶達故自佳，籍放乃無用。
試看勸進表，何似酒德頌。
南國有佳人
作者：鄧林
朝代：宋

南國有佳人，仙姿自蓬島。
龍綃照明璫，鳳釵橫貴寶。
新妝試鸞鏡，皎皎顔色好。
芳年倏已笄，君子可偕老。
奈何行媒弱，修言棄中道。
洞房闇怊悵，琦璜結組縞。
寧作鍾離春，勿學姑瑶草。
句
作者：鄧林
朝代：宋

鴻雁無蹤存往事，龍蛇有窟似生成。
孤山訪鄭渭濱不值
作者：鄧林
朝代：宋

寂寞石琴臺，香雲撥不開。
多知騎鶴去，自欲買舟來。
葑岸春回草，山亭雨謝梅。
懷人成悵惘，日暮惜空回。
客孟氏塾戲降紫姑
作者：鄧林
朝代：宋

隔溪雲薄雨飄蕭，欲采荷花不見橋。
釵卜無憑芳信杳，酸風空度鳳臺簫。
左太沖
作者：鄧林
朝代：宋

辛勤十稔賦三都，聞者曾貽酒甕書。
它日洛中添紙價，陸家兄弟竟何如。
廬山棲賢寺
作者：鄧林
朝代：宋

名重於諸剎，前賢舊隠蹤。
無人知有路，隔樹忽聞鐘。
瀑壯山疑裂，雲深樹若封。
或傳遺稿在，三叩昔時松。
張曲江祠
作者：鄧林
朝代：宋

延英幾度獻忠言，白羽它時賦感恩。
自是三郎真贋錯，却將天寶換開元。
張茂先
作者：鄧林
朝代：宋

辨精龍肉亦奇才，雄匣干將耿不回。
只守鷦冥蚊睫賦，天星未必拆中台。
感興
作者：鄧林
朝代：宋

竹帛功名九折車，棲遲巖野竟何如。
浣花溪上尋佳句，積穀山頭讀異書。
江左風流空醖藉，淮南烟景尚凋疏。
太平十二河汾策，幾欲排雲謁帝居。
效晉樂志拂舞歌淮南王二篇·其一
作者：鄧林
朝代：宋

東昏侯，自言安，仙華玉壽浮雲端。
繡窗錦幔飄蜚仙，丹青美女侍七賢。
侍七賢，奏笙歌，笙歌逸響哀怨多。
苑中花木費綺羅，我欲踰城城有圍，願作雙黄鶴，棲瑶池。
棲瑶池，辟塵垢，至尊屠肉，潘妃酤酒。
石頭江上龍駒走，三月春風吊楊柳。
效晉樂志拂舞歌淮南王二篇·其二
作者：鄧林
朝代：宋

唐明皇，自言榮，金輿翠輦游華清。
廣寒宮殿凝水晶，霓裳羽衣沈香亭。
沈香亭，泛流霞，流霞瀲灧隊五家。
誰知野鹿銜宮花。
我欲度關關有兵，願作雙丹鳳，蜚瑶京。
蜚瑶京，隠烟霧，錦繃酥酪，香囊塵土。
劍閣縈紆家何許，梧桐葉葉鳴秋雨。
敬微
作者：鄧林
朝代：宋

受用廬山水石奇，亭亭霞外薜蘿衣。
侍中那抵蘇門障，笑死丹青陸探微。
早過劉功父清溪
作者：鄧林
朝代：宋

月裏山河大，風前草木凉。
征塵生杖屨，香霧濕衣裳。
古領扳棲鶻，荒蹊蹴聚蝗。
白雲看未遠，已轉九回腸。
晉武帝
作者：鄧林
朝代：宋

秋風銅爵曲池平，吳主宮娃滿掖庭。
憑仗皇孫聰慧早，不知禍在夕陽亭。
曲江歸舟
作者：鄧林
朝代：宋

只道篷低礙覓詩，眼前物色自多奇。
千山赭去如秦樣，一水清來似晉時。
漁父豈無緣葦輩，樵人恐有負苓師。
僮奴忽報梅花動，春在江頭最北枝。
書懷
作者：鄧林
朝代：宋

西風吹羽扇，吾道竟淒涼。
上坂勞騏驥，低巢窘鳳凰。
可求非富貴，無用是文章。
冉冉深林底，幽蘭正自香。
望和靖墓
作者：鄧林
朝代：宋

孤山擎出水中央，留下梅花代代香。
滿酌湖波遥一酹，問咸平事已荒涼。
朱彥和
作者：鄧林
朝代：宋

文如玉海動時流，曾以書棋伏隠侯。
武德閣前消幾語，却令梁氏缺金甌。
村居
作者：鄧林
朝代：宋

古來村裏起功名，當日南陽亦是耕。
幾筆遠山仁者靜，半篙流水聖之清。
晚風蟬響勝金奏，夜露螢光即火城。
人得一間高一著，不須史論又詩評。
東山彭澤
作者：鄧林
朝代：宋

乞靈風鶴屐折齒，壁後寘人汗如洗。
樵漁雜沓坐林間。
蜉蝣塵埃不可攀，石頭擾擾柴桑閒。
桂村
作者：鄧林
朝代：宋

剪剪霜風起晚吹，一溪流水浸寒暉。
客衫猶恨吳綿薄，不道邊人盡鐵衣。
次韻陳鈞甫郊行
作者：鄧林
朝代：宋

黄塵敗素意，出門愜郊行。
野鞠含冷焰，巖松起寒聲。
高山唐業崇，流水晉時清。
拾薪歸底用，石鼎待彌明。
江湖偉觀
作者：鄧林
朝代：宋

世間無盡是天游，更出吳山最上頭。
江面春聲潮卷雪，湖心寒影月澄秋。
海門舟楫雲開見，瀛嶼亭臺水載浮。
不比錢塘歌舞處，遠懷西北有神州。
湓江
作者：鄧林
朝代：宋

遠樹一重重，烟村與市通。
難尋元亮宅，遥酹菊花叢。
蜀浪番牆外，廬山几席中。
何時邊事息，來此作漁翁。
玉兒
作者：鄧林
朝代：宋

金蓮華上俞尼子，永壽神仙羅繡綺。
苑中荆荻市令嚴，玉像支離瓦官寺。
六宮鴨㔅起淫風，太白便應縣妲己。
此身肯許兜鍪夫，猛爲東昏判一死。
到今羞殺賣降人，去作練兒梁姓臣。
王夷甫
作者：鄧林
朝代：宋

玉麈消摇吐妙言，清流都指作龍門。
白頭苟活尊胡虜，夜半排牆未是冤。
甕繭吟
作者：鄧林
朝代：宋

有繭大如甕，其來自扶桑。
繅成白雪絲，一縷萬丈長。
染人嫁五色，妙織雲錦章。
奇文雜經緯，紈素無晶光。
相纈時所愛，輕綀貴侯王。
緇衣不可作，此物閒篚箱。
衮職豈無闕，終當補虞裳。
登快閣黄明府强使和山谷先生韻
作者：鄧林
朝代：宋

未登快閣心先快，紅日半檐秋雨晴。
宇宙無邊萬山立，雲烟不動八窗明。
飛來一鶴天相近，過盡千帆江自橫。
借問金華老仙伯，幾人無忝入詩盟。
白鶴觀
作者：鄧林
朝代：宋

荒徑行如錯，蟠松看轉奇。
鳥聲人靜處，山色雨晴時。
賒得溪翁酒，閒尋道士碁。
箇中有佳趣，莫怪下山遲。
真陽峽
作者：鄧林
朝代：宋

滿眼皆吟料，歸囊未盡空。
江波連岸碧，野火張天紅。
高樹留寒日，長蘆轉晚風。
客身雖小艇，心已故山中。
石崇
作者：鄧林
朝代：宋

梓澤神仙第一居，爭豪不惜碎珊瑚。
荆州使客知何罪，未必亡身爲綠珠。
章貢祥符吳道士懶窩
作者：鄧林
朝代：宋

早年收得自由身，坐斷窩中懶是真。
日短日長唯守靜，雲來雲去不生嗔。
破除機械鷗盟熟，脫略錙銖鶴料貧。
舊看黄庭猶忘却，應無心力對閒人。
結友四清
作者：鄧林
朝代：宋

飄風吹游塵，古道少人行。
涇水化爲泥，滄江污吾纓。
嗟余偭工巧，世外陶閒情。
衆芳怨蕪穢，不忍葹葹盈。
庾領姿皚皚，渭川色青青。
三閭播秋思，九韶鏗樂聲。
蕭然庭宇中，對之成五清。
滔滔揚波者，劍首一吷輕。
靈修黨見知，冰霜憺姱名。
綠珠詞
作者：鄧林
朝代：宋

涼臺瀟灑臨清波，幄翠簾珠明綺羅。
哀絲豪竹按新歌，紅潮素臉春風和。
主君歡娛美人醉，報有無情使車至。
幾叢蘭麝俱委塵，獨指綠珠可當意。
衆中偏是承恩深，妾身雖賤無二心。
君前判命效一死，玉笛收聲紅日沉。
輕裾飄向闌干角，花鈿散地金釵落。
到頭不負齊奴約，猶勝識字空投閣。
綠陰亭·其一
作者：鄧林
朝代：宋

慘慘秋風吹客襟，唐人遺跡宋人吟。
浮雲世事多遭變，不獨此亭無綠陰。
綠陰亭·其二
作者：鄧林
朝代：宋

千山橫碧一溪清，白鳥飛邊落照明。
吏散庭階無一事，綠陰亭上又詩成。
聞雞
作者：鄧林
朝代：宋

不因風雨不分明，羞殺譙樓打亂更。
世上公侯多改節，無人肯聽丑前鳴。
蘭
作者：鄧林
朝代：宋

野客過門叫賣蘭，清風便自逼人寒。
孤根未必靈均種，推作離騷輩行看。
蛟峰先塋
作者：鄧林
朝代：宋

獰蛟蟠伏鬣封孤，雲黯幽亭日向晡。
雙柱千年翔化鶴，四山半夜泣於菟。
老天忍挫真英物，厚地甘埋大丈夫。
無計發潜空涕落，雨松霜柏照烟蕪。
西湖
作者：鄧林
朝代：宋

高價租船作勝游，窮逋那敢鬭風流。
西湖多少閒春水，不洗中原二百州。
豫章
作者：鄧林
朝代：宋

郡名猶是漢流傳，宇宙江山復幾年。
畫閣倚空家十萬，紅妝鬭夜妓三千。
層城歌舞秋風外，故國興亡夕照邊。
近歲潯陽成重鎮，鎮南烏幕鎖蒼烟。
貪泉
作者：鄧林
朝代：宋

千古遺蹤散曉烟，空餘兩字寺門前。
世間貪者滔滔是，何必俱曾飲此泉。
賦江郊漁弋
作者：鄧林
朝代：宋

占斷江山自一家，寄情漁弋當生涯。
青楓翠竹春屏葉，白藕紅菱曉鏡花。
鴻鵠鵾鵬鵰鶚鶻，鱒魴鰷鯉鰋鱨鯊。
河陽書到君當起，弩發千鈞釣五車。
贛上思親
作者：鄧林
朝代：宋

庭下青萱意自舒，起居近日復何如。
熏香莫遣衣篝潤，餌藥從知酒琖疏。
教婦丁寧唯禮法，要孫久遠是詩書。
手中綫在常珍重，空寫平安託鯉魚。
贛州上清道院呈姚雪蓬
作者：鄧林
朝代：宋

短牆不礙遠山青，無事燒香讀道經。
時把一杯非好飲，客懷宜醉不宜醒。
近况
作者：鄧林
朝代：宋

近况只如此，深山無見聞。
二中猶學道，三上漫攻文。
芸葉春繙日，梨花曉夢雲。
添香仍煮茗，嚴敬事天君。
送徐榷院奉戶檄之九江等郡
作者：鄧林
朝代：宋

中邊瑩徹似冰壺，空盡時情意氣殊。
已向銅龍梯要路，又隨玉馱駕征涂。
風生湓浦江流急，雲滿康廬夜月孤。
竭到東南無力了，一分寬處是規模。
送衡山琴畫張道士二首·其一
作者：鄧林
朝代：宋

滿天風月澹消騷，三尺枯桐古調高。
不敢問君聽別操，請彈二十五離騷。
送衡山琴畫張道士二首·其二
作者：鄧林
朝代：宋

滿空烟雨澹糢糊，三尺霜縑老墨枯。
不敢問君求別景，請描七十二峰圖。
遊北高峰
作者：鄧林
朝代：宋

捫蘿百折上嶙峋，世界仙凡到此分。
小朵岳蓮來異域，孤撐天拄入層雲。
江湖待看杯中瀉，鐘磬回從地底聞。
借問須彌在何處，老僧留客且論文。
過綠野
作者：鄧林
朝代：宋

世上今無隠退風，地名偶與午橋同。
往來怕看銅駝陌，閒倚柴門憶晉公。
鄧郁
作者：鄧林
朝代：宋

雲母餱糧五嶽樓，繡袿少嫗導仙遊。
不應輕信雙青鳥，便遣東都事業休。
關山月
作者：鄧林
朝代：宋

關山夜月明，分彩照胡兵。
將軍擁節起，長戍受降城。
焚烽望別壘，欲驗盈虛駃。
塞笳將夜鵲，戰氣今如此。
重關掩莫烟，雲陣上祁連。
思婦高樓上，遥心萬里縣。
陶通明
作者：鄧林
朝代：宋

眉疏目朗姿圓通，詩書萬卷羅心胸。
華陽三茅仙洞中，鳳笙隠隠和松風。
薪林圖讖呈梁公，朱砂曾青霜雪容。
服之身體飄輕鴻，積金澗泉東復東。
山中宰相那無功，昭陽竟作單于宮。
題劉功父與耕堂
作者：鄧林
朝代：宋

默耕元不外靈臺，何用錢添百屋堆。
甘雨每從和氣出，祥風常自善心來。
畛畦有礙皆除去，境界須寬更放開。
種德欲如多黍稌，本仁先且護根荄。
太平國裏青精飯，永熟鄉中玉液杯。
會得遺安龐老意，力行好事厚栽培。
新嶺庵·其一
作者：鄧柞
朝代：宋

千尺長松矗太清，倚松棟宇與雲平。
憑闌只恐西風起，吹上青冥九萬程。
新嶺庵·其三
作者：鄧柞
朝代：宋

彭澤思歸意末成，折腰五斗謾勞生。
何如張翰秋風起，便憶鱸鱼蓴菜羹。
新嶺庵·其二
作者：鄧柞
朝代：宋

三徑從來半草萊，席門那爲故人開。
自慚不是梧桐樹，安得朝陽鳴鳳來。
新嶺庵·其五
作者：鄧柞
朝代：宋

筆下文章信有神，西來避地不無因。
要看銀河從天落，一洗人間萬古塵。
新嶺庵·其六
作者：鄧柞
朝代：宋

中原回首涕沾裳，誰是當時柱石强。
會喚謫仙天上去，扶將日轂出扶桑。
新嶺庵·其四
作者：鄧柞
朝代：宋

厭從薄宦思蓮幕，思見故人映玉山。
須信人生貴適志，相逢樽酒且開顔。
謁姜相祠墳
作者：鄧柞
朝代：宋

布衣崛起秉洪鈞，料事當年若有神。
三尺孤墳封馬鬣，一時直道犯龍鱗。
從容未見回天力，流落空聞棄海濱。
頼有高人秦處士，不妨築室作居鄰。
題白蓮院
作者：鄧柞
朝代：宋

古樹紛紛千嶂雨，遠寺鳴鐘迷處所。
一水東流浮落花，隔雲應有秦人住。
海風不斷長松路，萬籟寒生蒼玉麈。
此去江南山更深，桄榔葉暗猨啼苦。
乾道壬辰三月十日同叔衍游諸山用邵公濟大象閣韻
作者：鄧椿
朝代：宋

□山正南隆，翼蔽如壁壘。
白龍舞蜿蜒，漾漾環一水。
最勝錦開屏，□秀當前起。
石崩古有句，寧慮英靈止。
東山屹相望，縷脉□□□。
佳處更崇窅，頓倍客懷喜。
後巖天下獨，人傑嘗□光。
一門太平瑞，那復論表裏。
盛事百年間，繼者能□耳。
我來□乘酣，借□□□使。
玉樹□風前，試把蒹葭倚。
寄衣
作者：鄧氏
朝代：宋

欲寄寒衣上帝都，連宵裁剪眼模糊。
可憐寬窄無人試，淚逐西風灑去途。
七夕競渡
作者：鄧深
朝代：宋

水馬相先急畫橈，朱樓紅粉宴笙簫。
月中誰念穿綵線，江上齊看奪錦標。
冷眼諸人旁賈勇，爭頭一鼓喜成謠。
憑誰試展乘槎手，直入銀灣看鵲橋。
三伏中一雨甦旱
作者：鄧深
朝代：宋

江漲如三月，天凉似九秋。
遭逢今日雨，安穩一年收。
處處香甕面，村村肥藁頭。
小春前後好，待挂百錢遊。
三游洞
作者：鄧深
朝代：宋

詰曲山蹊晚，清冷石澗秋。
三門儼呀豁，四壁極琱鎪。
上穴重巖閟，中龕一室幽。
斐然成五字，聊爾繼三游。
中秋無月感而作歌
作者：鄧深
朝代：宋

天時相催日如流，今夕何夕云中秋。
不見佳月默有感，試走退筆書其由。
去年此時汝川客，一病纏綿真險厄。
貪生强樂寸心酸，與死爲鄰片紙隔。
破窗髣髴光朦朧，推枕起來呼小童。
問云月高今幾尺，答以雲生俄滅蹤。
擁衾獨坐謾空想，縱有桂華未能賞。
重城幾許追歡娛，終宴無聊徒悵望。
而今一榻烟村中，稍喜時同事不同。
世味淡薄幽意足，元和咽漱真氣充。
步屧出門舒逸興，清風灑面衣襟冷。
暗雨淅瀝作寒聲，濃雲黯黲無光影。
月兮月兮胡寡情，故向良時多不明。
無乃韜光不自滿，故能養兔得長生。
我今解悟月深意，榮華咄嗟復凋悴。
歸來塞窗仍閉門，眾人昭昭我獨昏。
九日方壺
作者：鄧深
朝代：宋

返照重城暮色催，人家十萬出樓臺。
江流湛湛洞庭去，山色青青衡岳來。
佳處綠樽窮日飲，故園黄菊向誰開。
人間此會論今古，醉聽西風拂帽埃。
九日靈興山沽酒賞菊
作者：鄧深
朝代：宋

眾山環遶一溪斜，低小軒窗眺望賒。
行遣方兄尋野店，坐邀歡伯過仙家。
多情戀頂烏紗帽，不語向人黄菊花。
山月上時歸更好，何妨有待至昏鴉。
仲春即事
作者：鄧深
朝代：宋

嘲弄春晴禽鬭語，揄揚風色柳摇絲。
麥苗含穗枇杷熟，却似江南四月時。
伏暑
作者：鄧深
朝代：宋

正覺纖絺便，未容團扇閒。
兒童昧災變，赤體更歡顔。
何先生月湖樓
作者：鄧深
朝代：宋

青天素月古今流，奇觀還須自我謀。
照有餘輝眾人共，取之不禁此湖收。
水容天色交光處，玉鑑冰壺不夜秋。
俯仰無塵清絕甚，欄干百尺獨宜搜。
偶感
作者：鄧深
朝代：宋

兀兀詩書早歲勤，而今掩卷養天真。
政須無語參摩詰，底用清談學晉人。
內集閣
作者：鄧深
朝代：宋

畫閣深明雪壓冬，團欒宴賞酒樽同。
獸爐香霧辟寒氣，翠幙妓圍回暖風。
起絮撒鹽酬唱外，清歌妙舞笑談中。
寧無好事賢張禹，不獨相忘著戴崇。
六言四首·其一
作者：鄧深
朝代：宋

三峽上游煙水，四川極險關山。
滿市笙歌晝永，漫山桃李春閑。
六言四首·其三
作者：鄧深
朝代：宋

百千年陣磧在，六七月雪流來。
文筆手巾南向，白鹽赤甲東回。
六言四首·其二
作者：鄧深
朝代：宋

處處賞心宜主，公來詩眼偏明。
掃千軍有筆陣，可一日無酒兵。
六言四首·其四
作者：鄧深
朝代：宋

嗟此地得何晚，見孤芳陋羣妍。
小試鳳樓工巧，終圖麟閣風煙。
再用韻
作者：鄧深
朝代：宋

葛巾藜杖款重關，不獨風流識謝安。
蘭玉滿庭驚醉眼，雲烟落紙照衰顔。
也知鴻雁行應起，莫管鳧鷗盟漸寒。
自笑斷鬚安字拙，空令短髮作詩斑。
冬郊
作者：鄧深
朝代：宋

荒草岡頭牧笛，急舂屋角吹煙。
短景做催冬日，微暖號小春天。
別金華朱丞·其一
作者：鄧深
朝代：宋

客中相識便相知，日日相過不問時。
除却酒杯澆旅况，若非坐隱即論詩。
別金華朱丞·其二
作者：鄧深
朝代：宋

梅信傳黄麥正秋，征衣抖擻去難留。
應從臨汝江邊過，傳語灘頭舊釣舟。
別長沙驛渡
作者：鄧深
朝代：宋

別去六年久，重來四日留。
笋輿離古驛，荻岸即方舟。
雲淡楚天闊，風高湘水秋。
洞庭知不遠，乘興欲盟鷗。
前五日賦重九
作者：鄧深
朝代：宋

侵尋重九雨餘秋，采菊登高事事幽。
偶爾見山忘日夕，頹然落帽自風流。
二三日外追清賞，千百年間繼舊遊。
爛漫賦詩兼酩酊，不然嘉節若爲酬。
十四夜賞月
作者：鄧深
朝代：宋

月嬋娟對竹嬋娟，竹影蕭疏月轉妍。
纔過中庭十分好，直疑明晚一般圓。
銀河漾漾無塵界，玉宇昭昭不夜天。
君飲不多須强飲，何妨醉裏却逃禪。
千葉石榴·其一
作者：鄧深
朝代：宋

丹房疊蘤炯雙眸，焰焰燒空夜不收。
莫遣殘英顛倒落，一枝開早見釵頭。
千葉石榴·其二
作者：鄧深
朝代：宋

誰家巧婦爲花謀，針線殘零細意收。
不管生紅難熨貼，從教百皺綴枝頭。
即事
作者：鄧深
朝代：宋

水夾山圍近，天慳日到遲。
塞沙擎巨石，古木障崇祠。
黄藁畬田粟，青烟茅舍炊。
兩村生理足，樂處幾人知。
即事六絕·其一
作者：鄧深
朝代：宋

卧櫓無聲百丈斜，牽夫匍匐入蘆花。
寒雲過雁愁相顧，踏損尋常落處沙。
即事六絕·其三
作者：鄧深
朝代：宋

舊年不雪新年雪，今日非春明日春。
滕六勾芒真劣相，寒溫相語作比鄰。
即事六絕·其二
作者：鄧深
朝代：宋

凄風夜雨黄牛峽，愛日寒雲白狗岍。
穩上瞿唐猶幾日，關山須看月初圓。
即事六絕·其五
作者：鄧深
朝代：宋

昏烟漠漠雨霏霏，四月輕寒浸裌衣。
葉滿筠籃桑徑晚，杜鵑聲急楝花飛。
即事六絕·其六
作者：鄧深
朝代：宋

林間無葉供風落，溪上有梅迎雪開。
斜日未收門巷暖，兒童笑指蹇驢來。
即事六絕·其四
作者：鄧深
朝代：宋

纈紋斑駮遶山園，青带縈紆落澗泉。
十月梨花開滿樹，直疑梅蘂破寒烟。
又次韻答克修
作者：鄧深
朝代：宋

前回藜杖遶芳郊，底處梅花出好梢。
野彴低橫盈尺水，竹籬深護數家茅。
春風桃李成生客，臘雪松筠是故交。
剩欲再携樽酒去，柴門應復許人敲。
同友人新陂莊少憩
作者：鄧深
朝代：宋

家家轣轆絡絲聲，竹杖芒鞋取次行。
村笛牧羊烟欲暝，農歌秧稻雨初晴。
隨瓶沽得酒堪醉，就野挑來菜可羹。
此是田家真况味，吾曹借取片時清。
同廷美兄宿龍福寺
作者：鄧深
朝代：宋

峰回路轉竹間扃，古寺尋幽當下程。
淺屋近山寒較早，小窗容榻意偏清。
睡魔催枕如元約，山鬼吹燈似薄情。
樽酒重溫休惜醉，恐君長夜厭蛩聲。
喜雨
作者：鄧深
朝代：宋

間點疏花稻已香，老農猶未擬豐穰。
不堪雌霓頻妨雨，反厭雄風但作凉。
傍日猖狂唯野馬，爲霖信息欠商羊。
忽驚頭上雲雷集，甘注如傾洗夕陽。